Bandung: The Voice of Afro-Asian Political Decolonialization

ON 18 April 1955,   President Sukarno declared in his opening address to the Asian-African Conference in Bandung, “This is the first intercontinental conference of coloured peoples in the history of mankind.”  It was held to eliminate colonialism, and to promote Afro-Asian solidarity.

Not many would remember that Indonesia had a prime minister then. The man behind the conference was Ali Sastroamidjojo. Ali who was prime minister in 1953-5 and 1956-7, conceived the idea of a conference of leaders of the newly independent Asian and African nations while he was Indonesia’s ambassador to the UN and in Washington in 1950-3.

In the 1920s in Netherlands, he established the first nationalist  organization there, the Perhimpoenan Peladjar Indonesia (PPI), the Indonesia Students Association. He also had contacts with the League Against Imperialism.  Ali returned to Java in 1928.  By 1945 he was among the leadership in the Partai Nasional Indonesia, with Sukarno.

In 2018, I visited the Museum Konferensi Asia-Afrika, located at No. 65, Jalan Asia-Afrika in Bandung. The first thing I encountered was a curatorial lecture at the foyer. I saw a group of high schools students, and joined them to listen.  It turned out to be a splendid history lesson on the decolonization movement, and the spirit of self-determination of a new postcolonial nation that is Indonesia.

I subsequently  toured the gallery.  The displays captured the moment in 1955, to be exact the period between 18 to 24 April of that year.  Posters, publications and press coverage of the event evoked the mood during that period.  It was said to be an important event in the history of Indonesia’s foreign policy.  The year 1955 was 10 years after Indonesia announced her independence.

The Bandung Conference  was the voice of Asia. It marked “the political emergence in world affairs of over half of the world’s population,” said prime minister Nehru of India.  It was an awakening which can be traced much earlier.

Jamie Mackie, who was the foundation professor in the department of Political Science and Social Change in the Research School of Pacific and Asian Studies at the Australian National University from 1978 to 1989 observed that in over the course of a century, there were many awakenings. What is important is that Bandung signified in 1955 that Asia had awakened and demanding their voices to be heard.

In his book, Bandung 1955: Non-Alignment and Afro-Asian Solidarity (2005), he cited that Pan-Asianism and Pan-Africanism, as well as the global solidarity of colonised peoples had been overshadowed by other events and topics. These included the Cold War with its height in 1954-5, the Korean War, the Taiwan Straits Crisis and the Vietnam armed struggle for independence. These were all sources of tension and anxiety, along with nuclear testing in the Pacific.

A total of 29 nations were represented in Bandung.  There was a strong spirit of nationalism, coming from such countries as Eqypt, Ghana and India. What was the influence of the Bandung Conference on the subsequent course of world events? Mackie had argued that Bandung had contributed greatly to the climate of world opinion.  Bandung  can be seen today as a fleeting moment of convergence of various trends in the postcolonial history of the world.

That moment soon gave away to divergence – wars and disputes among participating nations, as the world order becomes more fissured and multipolar. But its origins of postcolonial aspirations toward Asian and African unity and solidarity are still worth pondering this century. Sukarno’s call to build the world anew is no rhetoric.  It is perpetual under present global conditions. Neo-colonialism and imperialism are far from retreating to their own backyard.

In his opening address on Monday morning on 18 April, Sukarno set the tone of what was expected of him. He reminded of the chasm between nations and groups of nations. And he asked how was it possible for “us to be disinterested in colonialism.?”

“…colonialism is not something far and distant. We have not it in all its ruthlessness…But we  should not think of it as something that is dead, not only in the classic form as we all know…Colonialism also has its modern dress, in the form of economic control, intellectual control,  actual physical control by a small but determined minority with a nation. It is a skillful and determined enemy. Colonialism is an evil thing, and one that must be eradicated from this earth.”

Sukarno understood what colonialism is. He left the spirit that prevailed throughout  much of Asia and Africa. But not long after, his call for unity in a common detestation of colonialism found its expression in Konfrontasi some eight years after. Indonesia had used their armed forces against the new nation state of Malaysia. To Sukarno, it was a confrontation against colonialism.

Nevertheless, Bandung symbolizes the counter-hegemony of the Vasco da Gama epoch. It inspired  great visions and new ideas for the future. It was a landmark of consensus politics. If not at least it produced a piece of batik dedicated to Asian-African solidarity and the struggles of the “New Emerging Forces” by incorporating an Indonesian banteng (wild bull), a Chinese dragon, a Middle-Eastern winged horse, and Afro-Asian elephant.

According to Mackie, that piece of hand-drawn batik, on cotton, using natural dyes, measuring 105 by 250 cm is embodied at the National Gallery of Australia Collection in Canberra.


Abai dan aniaya Bella: Siti Bainun dipenjara berjumlah 22 tahun

Hakim Izralizam Sanusi menjatuhkan hukuman penjara 10 tahun bagi kesalahan mengabai dan 12 tahun penjara untuk pertuduhan menganiaya, namun Siti Bainun hanya perlu menjalani hukuman penjara 12 tahun, selepas hukuman itu diperintah berjalan secara serentak, bermula hari ini.

Siti Bainun, yang hadir ke kompleks mahkamah pada kira-kira 8.27 pagi dengan ditemani seorang wanita juga diarah melaksanakan khidmat masyarakat selama 200 jam yang perlu disempurnakan dalam tempoh enam bulan selepas tamat hukuman penjara.

Mengikut pertuduhan, Siti Bainun didakwa mengabai dan menganiaya remaja perempuan sindrom Down berusia 13 tahun itu sehingga menyebabkan mangsa mengalami kecederaan fizikal serta emosi di sebuah unit kondominium di Wangsa Maju antara Februari dan Jun 2021.

Pertuduhan mengikut Seksyen 31(1)(a) Akta Kanak-Kanak 2001 yang membawa hukuman maksimum penjara 20 tahun atau denda RM50,000 atau kedua-duanya, jika sabit kesalahan.

Izralizam dalam penghakimannya berkata perbuatan mengabai dan menganiaya adalah satu kesalahan serius dan sepertimana dihujahkan oleh pihak pendakwaan, pindaan terhadap hukuman jenayah itu telah diluluskan di Parlimen dengan memperuntukkan hukuman yang lebih berat.

Menurutnya hukuman penjara 10 tahun yang diperuntukkan sebelum ini telah ditambah ke 20 tahun, manakala hukuman denda pula dinaikkan daripada RM10,000 kepada RM50,000.

“Hukuman yang dijatuhkan perlu menggambarkan keseriusan kesalahan dilakukan dan menunjukkan kepada orang awam khususnya ibu bapa, penjaga dan pengasuh kanak-kanak agar tidak mengambil ringan keselamatan dan kebajikan kanak-kanak,” katanya.

Katanya, faktor kepentingan awam perlu ditekankan dan dalam kes ini, mahkamah mendapati kecederaan dialami Bella adalah kecederaan serius malah sehingga kini, ia meninggalkan parut.

“Ia bukan sahaja meninggalkan parut dalam dirinya, tetapi parut secara fizikal. Beliau bukan sahaja diabaikan oleh tertuduh sehingga menyebabkan kecederaan teruk, malah tertuduh didapati terlibat menganiaya Bella.

“Tindakan dilakukan tertuduh kepada Bella adalah kejam dan dia perlu diberikan hukuman berat bagi memberi pengajaran bukan sahaja kepada tertuduh, malah masyarakat bahawa kesalahan jenayah seperti ini tidak boleh dilakukan sama sekali.

“Tertuduh adalah aktivis masyarakat yang sering terlibat dengan kanak-kanak. Tertuduh sepatutnya menggalas tanggungjawab sebaik mungkin dan bukan melanggar amanah yang diberikan,” kata hakim itu.

Terdahulu semasa rayuan bagi mengurangkan hukuman, peguam Mohammad Farhan Maaruf mewakili Siti Bainun memohon hukuman ringan atas alasan anak guamnya boleh berubah dan sepatutnya diberikan peluang kedua.

“Jika hukuman pemenjaraan yang lama dikenakan terhadap tertuduh, ia akan memprejudiskan ibu yang bergantung harap kepadanya. Fasiliti dalam penjara juga tidak dapat menampung keadaan fizikal tertuduh kerana beliau bersaiz besar dan mempunyai masalah kesihatan,” katanya.

“Saya juga mohon mahkamah mengambil kira tertuduh bergiat aktif dengan kerja kebajikan dan sukarelawan selain mempertimbangkan ini adalah kesalahan pertama tertuduh,” katanya.

Sementara itu, Timbalan Pendakwa Raya Zahida Zakaria berkata tertuduh telah disabitkan dengan kesalahan yang sangat serius iaitu mengabai dan menganiaya seorang kanak-kanak kurang upaya.

“Kanak-kanak yang terdedah dan tidak berdaya memerlukan masyarakat serta undang-undang untuk melindungi kepentingan mereka. Hukuman mestilah menggambarkan keseriusan dan beratnya kesalahan itu bagi memberi pengajaran kepada orang ramai terutama ibu bapa agar tidak mengambil mudah keselamatan kanak-kanak,” katanya.

Zahida berkata kecederaan yang dialami Bella amat serius dengan hampir keseluruhan badannya terdapat luka lecur dan beberapa parut yang akan kekal seumur hidup.

“Ia bukan sahaja mengundang kecederaan fizikal, malah menjejaskan emosi mangsa. Tertuduh juga telah diberi perintah mahkamah untuk menjaga dan memelihara Bella tetapi telah menyalahgunakan amanah yang diberikan kepadanya dengan mengabai dan menganiaya Bella.

“Tertuduh dilihat sukarelawan yang dipercayai dan dihormati telah mengabai seorang kanak-kanak yang mengharapkan kasih sayang daripada tertuduh. Ini ibarat harapkan pegar, pegar makan padi,” katanya.

“Tertuduh disabitkan bersalah di mahkamah ini dan tiada sebab untuk saya menangguhkan hukuman penjara yang dijatuhkan terhadapnya. Faktor bahawa tertuduh menjaga ibunya adalah perkara peribadi tertuduh.

“Pemfailkan rayuan dibuat oleh peguam bela bukan justifikasi untuk membenarkan permohonan tertuduh. Dalam kes ini, saya berpendapat keadilan dapat disampaikan sebaik-baiknya melalui pelaksanaan hukuman dengan serta-merta.


KWSP bukan penyelesaian cabaran, simpanan masa tua juga sama penting – Tengku Zafrul

“Ini bermaksud dalam masa lapan tahun sahaja golongan pesara dan warga tua akan merangkumi 15 peratus atau lebih 5.3 juta daripada penduduk negara dan mereka akan memerlukan simpanan yang lebih banyak untuk membiayai sara hidup selepas bersara,” katanya menerusi laman Facebook beliau hari ini.

Tengku Zafrul berkata demikian sebagai menjawab desakan beberapa pihak agar kerajaan membenarkan pencarum KWSP yang terjejas dengan bencana banjir membuat pengeluaran sekali i-Citra sebanyak RM10,000 bagi tujuan membaik pulih rumah dan kenderaan mereka.

Setakat hari ini, katanya, melalui i-lestari, i-Sinar dan i-Citra, setiap ahli KWSP telah dibenarkan untuk mengeluarkan sehingga RM71,000 dengan jumlah keseluruhan sebanyak RM101 bilion.

Selain itu kerajaan juga telah menyediakan bantuan kewangan lain bagi tujuan membantu aliran tunai golongan B40 dan M40 berjumlah RM10 bilion melalui Bantuan Prihatin Rakyat (BPR), Bantuan Khas COVID-19 (BKC) dan juga Bantuan Kehilangan Pendapatan (BKP) yang dimanfaatkan kira-kira 11 juta penerima.

“Percayalah dalam menggubal dasar, kerajaan perlu bertanggungjawab dalam memastikan kebajikan bukan sahaja bagi tempoh jangka pendek tapi juga kesejahteraan jangka panjang untuk anak cucu kita kelak,” katanya.

Beliau berkata isu kekurangan simpanan kini berada di tahap amat membimbangkan dengan memberi contoh bahawa median simpanan B40 adalah sebanyak RM1,000 dan jika nilai ini kekal sehingga hari persaraan mereka hanya akan mempunyai RM4 sebulan untuk tempoh 20 tahun, manakala bagi ahli M40, jumlah tersebut adalah RM25,000 atau RM104 sebulan pada hari persaraan untuk tempoh yang sama.

Sementara itu, Tengku Zafrul berkata kerajaan telah menyalurkan bantuan wang ihsan yang ditingkatkan kepada RM1,000 kepada mangsa banjir baru-baru ini serta pelbagai jenis bantuan lain seperti untuk membeli perkakasan elektrik, membaiki kenderaan, diskaun sehingga 50 peratus bagi alat ganti kereta, pembiayaan pada kadar faedah sifar peratus, moratorium dan banyak lagi. – BERNAMA


FAM kongsi agenda hala tuju bola sepak negara dengan PM

KUALA LUMPUR, 6 Jan – Presiden Persatuan Bolasepak Malaysia (FAM) Datuk Hamidin Mohd Amin hari ini melakukan kunjungan hormat ke atas Perdana Menteri Datuk Seri Anwar Ibrahim di pejabatnya di Bangunan Perdana Putra, Putrajaya.

Dalam pertemuan hampir sejam itu, Hamidin turut berkongsi agenda terkini berhubung hala tuju industri bola sepak negara terutama persiapan skuad Harimau Malaya berdepan aksi separuh akhir pertama Piala AFF 2022, menentang Thailand di Stadium Nasional Bukit Jalil, esok.

Dalam kunjungan sulung terhadap Perdana Menteri itu, Hamidin turut memaklumkan tentang persiapan skuad Harimau Malaya di bawah kendalian Kim Pan Gon untuk menghadapi Piala Asia pada Januari 2024, setelah layak secara merit pada Jun lalu selepas tempoh 43 tahun.

“Pertemuan ini amat bermakna bagi kami dalam merencana hala tuju masa depan bola sepak negara terutama menjelang perlawanan penting Harimau Malaya esok.

“Saya juga mengucapkan terima kasih kepada Datuk Seri Anwar Ibrahim, kerana memberi saya ruang berkongsi visi dan misi FAM, Peta Hala Tuju FAM (F:30) serta perkembangan pembinaan ibu pejabat baharu FAM dan pusat latihan kebangsaan di Putrajaya,” katanya dalam satu hantaran di laman Facebook FAM hari ini.

Hamidin yang diiringi Setiausaha Agung FAM Noor Azman Rahman turut memaklumkan kepada Anwar berkenaan perkembangan terkini bola sepak wanita, futsal, bola sepak pantai dan pembangunan pengadil.

Beliau turut berbesar hati kerana Perdana Menteri yang pernah menyandang jawatan Menteri Kebudayaan, belia dan Sukan pada 1983, menyuarakan sokongan padu buat bola sepak negara.


‘Vida’ jurulatih baharu Melaka United

MUFC dalam satu kenyataan memaklumkan, Vidaković, jurulatih dari Bosnia & Herzegovina itu mempunyai pengalaman luas dalam arena bola sepak kerana pernah membimbing beberapa kelab di sekitar Eropah dan Asia.

Malah, pengendali berusia 53 tahun itu turut pernah membantu kejuaraan hatrik kelab Filipina Ceres Negros pada musim 2017, 2018 dan 2019.

“Sebelum ini, beliau pernah membimbing kelab Liga 1 Indonesia, Borneo FC, selain pernah bersama skuad kebangsaan Serbia selaku Penolong Jurulatih sekitar 2006 hingga 2007.

“Sepanjang bergelar jurulatih beliau telah membantu kejuaraan ‘hat-trick’ Ceres-Negros dalam saingan Philippines Football League pada 2017, 2018 dan 2019 selain membawa Maziya menjuarai Dhivehi Premier League 2020-21.

“Selamat menyertai kami di Melaka United FC, semoga dengan pengalaman yang dimiliki Risto bakal memantapkan lagi persiapan Skuad Hang Tuah bagi menghadapi saingan Liga Malaysia musim ini,” kata kenyataan itu.


Johor catat dua kes omicron terawal babitkan pasangan suami isteri pulang dari umrah

JOHOR BAHRU, 26 Dis – Johor mencatatkan dua kes COVID-19 varian Omicron terawal melibatkan pasangan suami isteri yang baru tiba dari Arab Saudi, kata Pengerusi Jawatankuasa Kesihatan dan Alam Sekitar negeri R. Vidyananthan.

Beliau berkata dua kes Omicron yang dilaporkan semalam itu membabitkan sepasang suami isteri yang telah pergi menunaikan umrah pada 4 Dis lalu dan pulang ke Malaysia melalui Lapangan Terbang Antarabangsa Kuala Lumpur (KLIA) pada 16 Dis.

“Ujian Saringan PCR di Pintu Masuk Antarabangsa yang dijalankan pada 16 Dis dikesan positif pada 18 Dis lepas. Sampel PCR tersebut kemudiannya telah dihantar ke Institut Penyelidikan Perubatan (IMR) bagi menjalani proses jujukan genom, dan keputusan kemudiannya didapati positif Omicron.

“Kedua-duanya sedang menjalani isolasi di rumah dan kesemua kontak rapat kepada kedua-dua kes juga telah dikenal pasti dan telah diberikan arahan pengasingan dan pemerhatian di rumah,” katanya dalam satu kenyataan, hari ini.

Sementara itu di MELAKA, Pengerusi Jawatankuasa Kesihatan dan Antidadah negeri Dr Muhamad Akmal Saleh mengesahkan satu kes positif COVID-19 varian Omicron di kesan di negeri itu semalam.

Beliau berkata kes merupakan wanita berusia 34 tahun bersama suaminya yang baru pulang dari Arab Saudi selepas mengerjakan umrah dari 4 hingga 15 Dis lepas.

“Di KLIA, kes telah menjalani ujian PCR COVID-19 dan pulang ke Melaka menaiki van persiaran sewaan khas agen umrah. Kes juga diarahkan menjalani HSO selama tujuh hari,” katanya dalam sidang media di Wisma Persekutuan di sini hari ini.

Dr Muhamad Akmal berkata keputusan ujian PCR kes disahkan positif COVID-19 pada 18 Dis dan dirujuk ke Pusat Penilaian COVID-19 (CAC) Bukit Serindit dan menjalani isolasi di rumah kerana berkategori 1, sebelum disahkan sebagai positif COVID-19 varian Omicron semalam dan dimasukkan ke wad isolasi di Hospital Melaka bagi tujuan pemantauan rapi. Setakat ini, wanita berkenaaan dilaporkan stabil,” katanya.

Hasil siasatan awal mendapati sembilan kontak rapat iaitu lapan kontak rapat dari keluarga yang mana berada di Melaka dan dua orang lagi di Kuala Lumpur dan seorang kontak kasual iaitu pemandu van agen umrah.

Jelas Dr Akmal, kesemua kontak rapat telah diarahkan menjalani HSO selama 14 hari dan ujian PCR mendapati lima daripada mereka disahkan positif iaitu empat di Melaka dan seorang di Kuala Lumpur.

Semalam, Menteri Kesihatan Khairy Jamaluddin Abu Bakar memaklumkan, sebanyak 49 kes baharu varian Omicron dikesan di negara ini sehingga Jumaat lepas.

Beliau dilaporkan berkata 30 kes varian Omicron adalah melibatkan warganegara Malaysia yang tiba dari Arab Saudi bermula 13 hingga 17 Dis lalu, manakala kes selebihnya adalah ketibaan dari luar negara membabitkan United Kingdom, Qatar, Amerika Syarikat, Nigeria, Turki, Itali, Ghana dan Emeriah Arab Bersatu.- BERNAMA


Azizulhasni teruskan cabaran negara

TOKYO 8 Ogos – Pelumba berbasikal trek negara Datuk Azizulhasni Awang layak ke separuh akhir acara keirin lelaki manakala Muhammad Shah Firdaus Sahrom terkandas di suku akhir.


Melaka negeri pertama perkenal pakej Pengembaraan Nomad

Pengerusi Persatuan Ejen Pelancongan dan Pengembaraan Malaysia (MATTA) Melaka, Goh Hock Gin berkata pakej tersebut akan dilancarkan di bawah Perbadanan Ekonomi Digital Malaysia (MDEC) dalam masa terdekat.

“Di Malaysia, Melaka merupakan negeri pertama yang akan melaksanakan pakej pengembaraan Nomad ini. Jika dibandingkan di negara seperti Thailand dan China pakej seperti ini sudah lama wujud.

“Hal ini kerana, mereka (Nomad) ini secara kebiasaan akan tinggal di sesebuah negara minimum satu bulan sehingga maksimum tiga bulan,” katanya.

Beliau berkata demikian selepas Majlis Menandatangani Memorandum Jalinan Kerjasama pada Program MATTA Travel Business Exchange (MTEX) di Hotel Buri Sriphu, Hat Yai – Songkhla, di sini, kelmarin.

“Golongan nomad memang berbelanja kurang tetapi dalam tempoh yang lama (dari sebulan hingga tiga bulan) mereka tetap menjana ekonomi pelancongan negeri.


Program Subsidi Upah sedia peruntukan melebihi RM15 bilion – Abdul Rahim

KUALA LUMPUR 15 Dis. – Program Subsidi Upah (PSU) yang dilaksanakan sejak sembilan bulan lepas telah menyediakan peruntukan melebihi RM15 bilion menerusi pakej-pakej rangsangan yang dilaksanakan, kata Timbalan Menteri Kewangan 1 Datuk Abd Rahim Bakri.

Beliau berkata, sehingga 31 Okt 2020, kerajaan telah menyalurkan sejumlah RM12.5 bilion yang telah membantu 2.7 juta pekerja dan lebih 330,000 majikan.

Katanya, memandangkan masih ramai pekerja yang terkesan dengan pandemik COVID-19 khususnya sektor pelancongan, kerajaan melalui Belanjawan 2021 telah melanjutkan pelaksanaan program itu selama tiga bulan dengan memberi pengkhususan kepada sektor pelancongan termasuk sektor peruncitan merangkumi pemberian RM600 sebulan kepada mereka yang bergaji RM4000 dan ke bawah.

“Selain itu, had pekerja yang layak menerima subsidi upah ditingkatkan dari 200 orang kepada 500 orang pekerja bagi setiap majikan,” katanya di Dewan Rakyat hari ini.

Beliau berkata demikian bagi menjawab soalan Datuk Dr Mohd Hatta Md Ramli (PH-Lumut) mengenai sama ada kerajaan bercadang untuk memperluaskan jumlah penerima dan tempoh masa bagi PSU sehingga pandemik COVID-19 ini selesai.

Abd Rahim berkata dengan berakhirnya Perintah Kawalan Pergerakan Bersyarat di beberapa negeri dan pergerakan merentas negeri dibenarkan, aktiviti ekonomi dijangka akan beransur pulih, dengan peningkatan permintaan.

“Oleh itu, keperluan bantuan kepada majikan dan pekerja mungkin berkurangan. Namun, kerajaan akan sentiasa mengawasi kedudukan ekonomi dan membuat perubahan kepada inisiatif atau bantuan sekiranya perlu,” katanya.-BERNAMA


MARDI bangunkan ladang bawang merah di Bachok

SERDANG, 3 Jun – Institut Penyelidikan dan Kemajuan Pertanian Malaysia (MARDI) akan membangunkan ladang bawang merah di Bachok, Kelantan menggunakan varieti dihasilkan institusi itu, yang berkemampuan menghasilkan sembilan tan metrik bagi tiga musim penanaman dalam tempoh setahun.

Ketua Pengarahnya Datuk Dr Mohamad Zabawi Abdul Ghani berkata MARDI telah menghasilkan lima varieti bawang merah iaitu iaitu SA01, SA02, SA03, SA05 dan SA08, dan perusahaan di Bachok itu yang akan bermula Julai ini menggunakan varieti SA02.

Katanya ladang bawang merah seluas sehektar di MARDI Bachok itu, akan menempatkan 220,000 pokok bawang dengan menggunakan teknik tanaman bebawang dan tuaian pertama dijangka pada September ini.

“Varieti bawang merah ini sesuai dengan cuaca negara ini, selain boleh dapat hasil yang tinggi dengan gabungan pendekatan agronomi dan fisiologi,” katanya dalam sidang media mengenai projek penanaman bawang di ibu pejabat MARDI di sini, hari ini.

Menurutnya penanaman menggunakan bebawang mengambil masa 75 hari untuk mencapai tempoh matang, manakala penggunaan biji benih mengambil masa lebih tiga bulan atau 105 hari selain memerlukan cuaca panas terutama pada waktu penuaian.

Mohamad Zabawi berkata penanaman bawang merah menerusi penyelidikan MARDI itu, dijangka membolehkan negara menghasilkan bawang merah tempatan sendiri menjelang 2023 sekali gus mengurangkan import komoditi itu sehingga 40 peratus.

Sementara itu, Ketua Setiausaha Kementerian Pertanian dan Industri Makanan (MAFI) Datuk Haslina Abdul Hamid berkata pasaran bawang terutamanya di India kini mengalami krisis pengeluaran, menyebabkan eksport dari negara itu menurun 30 peratus dan mendorong kenaikan harga bawang di pasaran tempatan.

Beliau yang turut hadir pada sidang media itu, berkata penanaman bawang merah yang kini hampir menjadi kenyataan, merupakan antara inisiatif kementerian dalam menangani isu sekuriti makanan dalam negara.

Menurutnya pembangunan teknologi pengeluaran bawang merah oleh MARDI itu, turut merangkumi peningkatan produktiviti, kajian berterusan bagi pengadaptasian varieti bawang tahan cuaca panas, pengurangan masalah perosak, kerosakan lepas tuai dan pengukuhan pemasaran.

Haslina berkata jaringan kerjasama dengan beberapa syarikat serta agensi dari dalam dan luar negara antaranya World Vegetable Center di Taiwan dan Agensi Penyelidikan dan Pembangunan Pertanian Indonesia turut membantu meningkatkan keyakinan dalam menjayakan kajian penanaman bawang tersebut.

Malaysia mengimport sepenuhnya bawang merah dari negara luar terutama India dan China, dan pada 2021 negara mengimport  484,867 tan metrik dengan nilai RM902.5 juta bagi memenuhi permintaan pengguna.

Dalam pada itu, turut dipamerkan hari ini hasil kejayaan MARDI meraih tujuh pingat emas, dua pingat perak serta satu anugerah khas di Pameran Ciptaan, Inovasi dan Teknologi Antarabangsa (ITEX) 2022 baru-baru ini.

Inovasi yang merangkul pingat emas dan anugerah khas ialah ‘teknik pembungkusan durian menggunakan filem berketumpatan rendah bagi memanjangkan jangka hayat durian segar’ oleh Nur Azlin Razali.

Turut meraih emas inovasi padi wangi MRQ103 oleh Shamsul Amri Saidon dan teknologi penanaman kubis bunga di tanah rendah oleh Rahayu Anang.


Rayuan Khairy berhubung saman fitnah Anwar terhadapnya ditolak

PUTRAJAYA, 7 Feb – Mahkamah Rayuan menolak rayuan Khairy Jamaluddin bagi mencabar saman fitnah Datuk Seri Anwar Ibrahim terhadapnya berhubung kenyataan beliau mengenai perlakuan tidak bermoral yang difailkan 14 tahun lepas.

Panel tiga hakim yang terdiri daripada Datuk Lee Swee Seng, Datuk Darryl Goon Siew Chye dan Datuk Ghazali Cha dalam keputusan sebulat suara memutuskan bahawa tiada kesilapan boleh merayu yang memerlukan campur tangan rayuan.

Goon, yang membacakan keputusan itu berkata kenyataan yang dipertikaikan oleh Khairy, dalam pilihan analogi dan kiasan dalam makna sejadi dan biasa, mampu memfitnah Anwar.

“Hakim perbicaraan yang arif telah mengambil kenyataan yang dipersoalkan dalam konteks termasuk kiasan yang digunakan dan yang merumuskan bahawa makna biasa dan sejadi bagi pernyataan yang dipersoalkan dengan implikasi dan/atau inferens, kedua-duanya mampu menjadi, dan sebenarnya, memfitnah, seperti yang dinyatakan dalam penghakiman hakim perbicaraan,” katanya.

Mengenai kuantum ganti rugi RM150,000 yang diberikan kepada Anwar, Goon berkata mahkamah tidak mendapati ganjaran itu secara nyata berlebihan dan tiada justifikasi untuk sebarang campur tangan rayuan.

“Oleh itu kami mendapati tiada merit untuk rayuan ini, dan oleh itu rayuan ditolak. Keputusan hakim Mahkamah Tinggi disahkan, “ kata Goon yang turut menganugerahkan kos sebanyak RM50,000 kepada responden (Anwar) dalam prosiding secara maya hari ini.

“Kami mendapati tiada kesilapan yang boleh dirayu di pihak hakim perbicaraan dalam menjalankan budi bicaranya untuk tidak membenarkan permohonan perayu meminda semula pernyataan pembelaannya kerana terlalu lewat pada hari selepas perbicaraan berakhir untuk membuat pindaan,” kata hakim dan memerintahkan Khairy membayar RM10,000 kepada Anwar.

Pada 7 Mac 2008, Anwar, yang merupakan presiden PKR, menyaman Khairy, yang ketika itu Menteri Belia dan Sukan serta Naib Ketua Pemuda UMNO, kerana didakwa mengeluarkan kata-kata fitnah mengenainya semasa ceramah di Lembah Pantai pada 20 Feb tahun yang sama yang membawa kepada penyiaran klip video di portal berita.

Pada September 2017, Hakim Mahkamah Tinggi Azizul Azmi Adnan membenarkan saman Anwar terhadap Khairy dan mendapati Khairy bertanggungjawab atas fitnah dan oleh itu memerintahkan Khairy membayar RM150,000 sebagai ganti rugi am kepada Anwar.


Nasib jurulatih ditentukan Rabu ini

KLEBANG 2 Januari – Keputusan sama ada khidmat jurulatih B-14 (wanita) Melaka yang didakwa menampar dua pemain remaja perempuan diteruskan atau sebaliknya akan diketahui Rabu ini.

Exco Pembangunan Belia, Sukan dan Badan Bukan Kerajaan (NGO) negeri VP Shanmugam berkata, beliau akan menyelesaikan isu itu dengan sebaiknya dengan mengambil kira semua faktor.

“Kalau kita lihat ada keperluan untuk memberikan kaunseling kepada jurulatih terbabit, tindakan itu akan diambil,” katanya pada sidang media, di sini, hari ini.

Beliau berkata, insiden yang berlaku pada 16 Disember lalu itu, sudah diselesaikan secara aman pada hari kejadian, malah jurulatih terbabit juga sudah berjumpa dan meminta maaf kepada pemain serta ibu bapa mereka.

Shanmugam berkata, jurulatih terbabit adalah seorang yang berdedikasi dan bertanggungjawab melatih kedua-dua pemain itu sejak dari sekolah rendah sehingga melayakkan mereka menyertai pasukan bawah 14 tahun itu menyertai Kejohanan Bola Tampar Remaja Bawah 14 Tahun Malaysia 2022, di Johor.

“Malah siasatan mengenai insiden itu sudah dibuat lebih awal (sebelum tular) dan semalam juga saya sudah menerima laporan lengkap mengenai kejadian daripada pegawai berkaitan,” katanya.

Terdahulu, tular video pendek di media sosial tindakan seorang jurulatih yang bertindak menampar dua pemain dan ia mencetuskan rasa marah dalam kalangan netizen.


KPKT teliti laksana sanitasi semula bangunan awam

KUALA LUMPUR, 26 Julai – Kementerian Perumahan dan Kerajaan Tempatan (KPKT) sedang meneliti untuk melaksanakan operasi sanitasi di bangunan awam setiap enam bulan atau setahun sekali mengikut keperluan bagi membendung penularan wabak COVID-19 dan wabak lain.

Menterinya Zuraida Kamaruddin berkata untuk tujuan itu, Jabatan Bomba dan Penyelamat Malaysia telah diarah melawat dan memeriksa kawasan yang perlu disanitasi semula sebagai sebahagian daripada  prosedur operasi standard (SOP) dalam kebiasaan normal baharu.

“Kita lihat trend peningkatan (COVID-19) yang tidaklah mendadak, jadi kita harus kawal (daripada bertambah buruk),” katanya kepada pemberita selepas merasmikan Perpustakaan Pei You dan Program Kesedaran Cegah Kebakaran di Dewan Orang Ramai Kampung Baru Salak Selatan di sini, hari ini.

Selain itu, Zuraida berkata pihak berkuasa tempatan (PBT) juga akan memainkan peranan untuk memastikan pematuhan pemakaian pelitup separuh muka dalam kalangan orang awam berkuat kuasa 1 Ogos ini.

Khamis lalu, Menteri Kanan (Kluster Keselamatan) Datuk Seri Ismail Sabri Yaakob mengumumkan pemakaian pelitup separuh muka akan diwajibkan di dalam pengangkutan awam dan di tempat-tempat awam yang sesak bermula 1 Ogos ini.

Ismail Sabri berkata orang ramai boleh dikompaun RM1,000 di bawah Akta Pencegahan dan Pengawalan Penyakit Berjangkit 1988 sekiranya gagal mematuhi peraturan terbaharu itu.

Sementara itu, Zuraida berkata pihaknya akan mengkaji semula pendekatan PBT dalam menangani  kes demam denggi khususnya berhubung kerja pembersihan dan penghapusan nyamuk aedes.

Dalam perkembangan lain, beliau berkata KPKT merancang untuk menaik taraf perpustakaan komuniti di kampung baru di bawah kementerian itu seperti pengubahsuaian Perpustakaan Pei You.

“Kita ada rancangan di seluruh Malaysia, kebetulan di Wilayah Persekutuan ada tiga kampung baru dan di seluruh Malaysia ada 613 kampung baru,” katanya.- BERNAMA


Suk Won mahu FAM hukum Syafiq Ahmad

AYER KEROH 12 Okt. – Tonggak pertahanan import Melaka United Jang Suk Won meminta Persatuan Bolasepak Malaysia (FAM) mengambil tindakan disiplin terhadap pemain Johor Darul Ta’zim (JDT), Muhammad Syafiq Ahmad.

Ia susulan tindakan pemain di posisi serangan JDT itu menyiku dagunya dan gagal menunjukkan semangat kesukanan dalam aksi terakhir Liga Super di Stadium Hang Jebat, Sabtu lalu.

Menurutnya, tindakan itu seharusnya menerima kad merah daripada pengadil kerana jelas pemain itu mempunyai niat untuk melakukan kekerasan, namun pengadil hanya melayangkan kad kuning.

“Syafiq menyiku dagu saya ketika melonjak di udara. Pada pendapat saya dia memang tidak melihat bola pada waktu itu dan sengaja mahu mencederakan saya.

“Ia amat menyakitkan dan ada boleh melihat sendiri dalam rakaman video. Sudah tentu saya merasakan sepatutnya dia menerima kad merah, tetapi pengadil hanya melayangkan kad kuning.

“Tidak hanya itu, selepas melakukan kekerasan, dia langsung tidak meminta maaf, sebaliknya terus mengejek saya. Saya tahu dia seorang pemain yang bagus, tapi situasi itu jelas menunjukkan dia tiada semangat kesukanan,” katanya ketika dihubungi Melaka hari Ini.

Mengulas lanjut insiden berkenaan, Suk Won meminta Jawatankuasa Tatatertib FAM untuk membuat penilaian melalui video perlawanan dan mengenakan tindakan sewajarnya bagi memberi pengajaran kepada semua pemain.

“Sebelum kejadian disiku, saya ada melakukan terjahan ke atas Syafiq, tetapi ia bukanlah terjahan yang keras kerana fokus saya ialah kepada bola. Cuma mungkin apa saya sedikit terlewat dan pengadil memberikan sepakan percuma kepada JDT. Bagi saya ia sesuatu yang biasa terjadi dalam bola sepak.

“Tetapi dia (Syafiq) tidak seharusnya menjadikan itu sebagai sebab untuk membalas dendam dan melakukan kekasaran yang tidak sepatutnya. Memang jelas dia dengan sengaja mahu menyiku saya.

“Sebab itulah saya berharap FAM melakukan penilaian semula terhadap insiden berkenaan dan mengenakan hukuman sewajarnya berhubung tindakan yang tidak profesional itu,” katanya lagi.

Terdahulu, dalam aksi terakhir Liga Super di Stadium Hang Jebat, Sabtu lalu, Melaka United diaibkan JDT selepas tewas 0-5, sekali gus tersungkur ke kedudukan kesembilan Liga Super.


JPJ lancar Op Khas Hari Raya Aidiladha

KUALA LUMPUR, 6 Julai – Jabatan Pengangkutan Jalan (JPJ) melancarkan Op Khas Hari Raya Aidiladha mulai hari ini hingga Rabu depan bagi memastikan kelancaran dan keselamatan pengguna jalan raya yang pulang ke kampung sempena cuti perayaan itu.

Timbalan Ketua Pengarah (Perancangan dan Operasi) JPJ Aedy Fadly Ramli berkata dalam operasi itu, pihaknya memberi lebih fokus kepada pemandu bas ekspres dan penguatkuasaan terhadap sembilan kesalahan utama antaranya memandu laju, tidak menggunakan tali pinggang keledar serta membawa muatan berbahaya.

“Pemantauan terhadap pemandu bas ekspres akan dilakukan di 28 terminal bas utama di seluruh negara melalui kaedah penyamaran sebagai penumpang dan pemantauan di lokasi tumpuan sepanjang lebuh raya,” katanya pada sidang media operasi itu di Plaza Tol Sungai Besi malam ini.

Beliau berkata sepanjang tempoh operasi itu juga, JPJ akan menyita kenderaan dipandu oleh individu yang tidak memiliki lesen memandu atau lesen memandu mereka telah tamat tempoh.

Aedy Fadly juga menyeru orang ramai agar melaporkan sebarang kesalahan jalan raya melalui aplikasi JPJ [email protected] yang dilancarkan pada April lepas.

Mengulas operasi di Plaza Tol Sungai Besi, Aedy Fadly berkata setakat 10 malam, sebanyak 330 saman dikeluarkan atas pelbagai kesalahan jalan raya dan sembilan kenderaan melibatkan lima motosikal manakala empat kereta disita kerana cukai jalan tamat tempoh serta pemandu tidak memiliki lesen.


Kes Syed Saddiq dipindah ke Mahkamah Tinggi

KUALA LUMPUR, 30 Nov – Mahkamah Sesyen di sini hari ini memindahkan kes Ahli Parlimen Muar Syed Saddiq Syed Abdul Rahman, yang menghadapi empat pertuduhan berkaitan pecah amanah, menyalahgunakan wang sumbangan dan pengubahan wang haram, ke Mahkamah Tinggi.

Hakim Azura Alwi memindahkan kes itu selepas Timbalan Pendakwa Raya Wan Shaharuddin Wan Ladin memaklumkan bahawa Mahkamah Tinggi pada 25 Nov lepas membenarkan permohonan pasukan pembelaan supaya kes dihadapi Syed Saddiq dipindahkan dari Mahkamah Sesyen ke Mahkamah Tinggi.

Sementara itu, peguam Gobind Singh Deo yang mewakili Syed Saddiq memberitahu mahkamah bahawa dokumentasi berhubung perintah Mahkamah Tinggi yang membenarkan kes itu dipindahkan telah siap.

Bagi pertuduhan pecah amanah, Syed Saddiq, 28, didakwa sebagai Ketua Angkatan Bersatu Anak Muda (Armada) Parti Pribumi Bersatu Malaysia (Bersatu), yang diamanahkan penguasaan ke atas dana Armada, telah melakukan pecah amanah ke atas dana itu, dengan membuat pengeluaran wang berjumlah RM1 juta melalui cek CIMB Bank Berhad, tanpa mendapat kebenaran daripada Majlis Pimpinan Tertinggi Bersatu.

Dia dituduh melakukan kesalahan itu di CIMB Bank Berhad, Tingkat Bawah, Menara CIMB KL Sentral, Jalan Stesen Sentral 2, di sini pada 6 Mac 2020, mengikut Seksyen 405 Kanun Keseksaan yang boleh dihukum di bawah Seksyen 406 kanun sama, yang memperuntukkan hukuman penjara maksimum 10 tahun dengan sebatan serta boleh dikenakan denda, jika sabit kesalahan.

Syed Saddiq juga menghadapi tuduhan menyalahgunakan wang sumbangan untuk kempen PRU14 sebanyak RM120,000 yang dikutip melalui akaun Maybank Islamic Berhad milik Armada Bumi Bersatu Enterprise.

Kesalahan itu didakwa dilakukan di Maybank Islamic Berhad, Jalan Pandan 3/6A, Taman Pandan Jaya di antara 8 April sehingga 21 April 2018 dan dituduh mengikut Seksyen 403 Kanun Keseksaan yang membawa hukuman penjara tidak kurang enam bulan dan tidak lebih lima tahun dengan sebatan dan boleh dikenakan denda, jika sabit kesalahan.

Pada 5 Ogos di Mahkamah Sesyen Johor Bahru, Syed Saddiq didakwa atas dua pertuduhan pengubahan wang haram iaitu memindahkan wang masing-masing RM50,000 di dalam akaun Maybank Islamic Berhad miliknya ke dalam akaun Amanah Saham Bumiputera miliknya, yang merupakan hasil daripada aktiviti haram yang didakwa dilakukan di sebuah bank di Jalan Persisiran Perling, Taman Perling, pada 16 Jun dan 19 Jun 2018.

Pertuduhan mengikut Seksyen 4(1)(b) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 [Akta 613], yang boleh dihukum di bawah Seksyen 4(1) akta sama, dan sabit kesalahan memperuntukkan hukuman penjara maksimum 15 tahun dan denda tidak kurang daripada lima kali ganda jumlah atau hasil daripada aktiviti haram.


Senarai bakal calon PRU15 Perikatan Nasional

KUALA LUMPUR, 1 Nov – Berikut senarai bakal calon Perikatan Nasional (PN) bagi kerusi Parlimen dan Dewan Undangan Negeri Pilihan Raya Umum ke-15 (PRU15) yang diumumkan Pengerusi PN Tan Sri Muhyiddin Yassin di sini malam ini.


PIKAS mampu kawal penularan COVID-19 di sektor perkilangan, pembuatan- Muhyiddin

KUALA LUMPUR 16 Jun – Program Imunisasi Industri COVID-19 Kerjasama Awam-Swasta (PIKAS) dijangka berupaya mengawal penularan kes COVID-19 di sektor perkilangan dan pembuatan, sekali gus membantu kelancaran Pelan Pemulihan Negara.

Perdana Menteri Tan Sri Muhyiddin Yassin berkata berdasarkan laporan Kementerian Kesihatan Malaysia (KKM), sektor berkenaan harus diberi perhatian kerana ia antara yang terkesan akibat penularan jangkitan di tempat kerja.

“PIKAS merupakan langkah diambil Jawatankuasa Khas Jaminan Akses Bekalan Vaksin COVID-19 (JKJAV) untuk bantu kurangkan kadar COVID-19 di negara kita, memandangkan kes sejak beberapa bulan lepas masih didapati berlaku dalam sektor tempat kerja, sama ada dalam kilang atau tempat mereka tinggal.

“Ini kerana sebahagian besar majikan didapati masih tidak patuh dengan peruntukan di bawah Akta Standard Minimum Perumahan, Penginapan dan Kemudahan Pekerja 1990 pindaan 2019 (Akta 466),” katanya selepas meninjau proses vaksinasi PIKAS di Texas Instruments Malaysia Sdn Bhd hari ini.

PIKAS yang bermula hari ini dilaksanakan sebagai langkah responsif kepada cadangan dari persatuan industri, dewan perniagaan dan Perusahaan Kecil dan Sederhana untuk membantu mempercepat vaksinasi khususnya pekerja, dengan vaksinasi dijalankan di premis kilang dan lokasi perindustrian yang dikenal pasti.

Turut hadir Menteri Perdagangan Antarabangsa dan Industri Datuk Seri Mohamed Azmin Ali, Menteri Kesihatan Datuk Dr Adham Baba dan Menteri Penyelaras Program Imunisasi COVID-19 Kebangsaan Khairy Jamaluddin.

Muhyiddin berkata selain pengurusan wabak COVID-19 yang menyasarkan pengurangan kes dan pengurangan beban di fasiliti kerajaan, tumpuan turut diberikan dalam memastikan jumlah suntikan vaksin dapat ditingkatkan dengan cepat dan menyeluruh dengan sasaran 300,000 suntikan sehari.

Bagaimanapun beliau berkata ia amat bergantung kepada jumlah bekalan vaksin yang diterima mengikut jadual ditetapkan, memandangkan ketika ini bekalan diterima secara berperingkat dan bukannya secara ‘lump sum’.

“Sebagai contoh di kilang ini (Texas) saya diberitahu setiap hari sekitar 300 (disuntik vaksin) tetapi dia mempunyai keupayaan suntik vaksin sekali ganda, namun bekalan vaksin terpaksa diagihkan di banyak tempat dan penerimaan vaksin datang secara berperingkat, ia bukan sekali gus,” katanya.

Sementara itu Muhyiddin turut menggesa badan bukan kerajaan membantu dalam usaha meningkatkan proses pendaftaran vaksin di seluruh negara bagi memastikan perancangan untuk melaksanakan proses vaksinasi secara menyeluruh dapat dicapai dengan jayanya.


Masih ada roti john ‘Rahmah’ RM5..

PERINGGIT 25 Mac – Sedang kebanyakan peniaga mula menjual roti john pada harga RM7 hingga RM12 di bazar Ramadan, namun berbeza bagi Muhammad Tarmizi Mohd Nasir, 40.

Peniaga Bazar Ramadan Peringgit itu nekad untuk menjual juadah ikonik berbuka puasa itu pada harga ‘Rahmah’ iaitu RM5 meskipun turut sama berdepan kenaikan kos bahan mentah.

Muhammad Tarmizi yang sudah berniaga lebih 20 tahun berkata, sejak awal mengikut orang tuanya berniaga, dia sudah terbiasa menjual roti john pada harga murah yang mana pada awalnya, hidangan dijual pada harga RM2.50.

Namun seiring peredaran zaman dan kenaikan harga barangan, dia terpaksa menaikkan harga jualan menjadi RM5 iaitu kenaikan RM1 berbanding tahun lalu.

“Tahun lepas saya masih kekalkan harga RM4 bagi roti john daging dan ayam ‘black paper’ tetapi tahun ini ia tidak dapat bertahan lagi.

“Ini disebabkan kenaikan harga barangan bukan sahaja membabitkan ayam serta daging tetapi juga telur membuatkan saya terpaksa naikkan bagi menampung kos.

“Bagi saya harga RM5 itu pun agak tinggi tapi setakat ini rata-rata pelanggan masih berpuas hati kerana menganggap harga kami masih berpatutan,” katanya.

Menurutnya, dengan hanya menjual RM5 untuk satu set roti john ia secara tidak langsung dapat membantu mereka yang terkesan dan meringankan beban pembeli.

“Untuk saya berniaga di bulan puasa ini, seperti ada sedikit bahagian kita yang punya dan sedikit lagi untuk orang, jadi ia bukan hanya mengejar keuntungan semata-mata,” katanya.

Sementara itu, pengunjung pasar Ramadan itu, Bakar Sulaiman, 64, berkata, sebagai pembeli, dia lega apabila harga yang ditawarkan masih berpatutan selain mempunyai rasa yang enak.

“Sebagai pembeli sudah pasti kita akan tengok harga dulu dan di sini walaupun hanya berharga RM5 tetapi amat berbaloi serta mempunyai rasa yang sedap. Malah walaupun terpaksa beratur panjang, ia tidak menghampakan.

“Selain itu, dari pemerhatian saya untuk beberapa hari ini juga dapati harga ditawarkan di pasar Ramadan masih berpatutan cuma ada kenaikan untuk beberapa hidangan,” katanya.


Malaysia perlu tangani isu penduduk menua, kekurangan dana persaraan- pakar

SURUHANJAYA Sekuriti (SC) berkongsi kebimbangan akan keperluan bagi kerajaan dan pihak berkuasa untuk menangani isu penduduk menua negara ditambah dengan pengurangan dalam dana persaraan.

Pelan Induk Pasaran Modal Suruhanjaya Sekuriti 3 (CMP3) yang dilancarkan pada 21 September, 2021, menunjukkan bahawa isu penduduk menua di negara ini merupakan satu masalah membimbangkan dan jika tidak ditangani akan menjadi satu masalah sosial yang serius.

Pengerusi Institut bagi Penyelidikan Pasaran Modal (ICMR) Tan Sri Dr Munir Majid berkata Malaysia akan berubah daripada negara menua kepada negara tua dalam masa hanya kurang daripada 25 tahun, sedangkan Perancis mengambil masa 115 tahun, Sweden 85 tahun dan United Kingdom 45 tahun untuk mencapai tahap itu.

Tidak seperti Malaysia, negara-negara tersebut mempunyai masa yang mencukupi untuk membangun dan bersiap sedia dengan peningkatan kecekapan per kapita dan beransur-ansur menaikkan usia persaraan.

“Kita mempunyai perlindungan persaraan yang rendah, tidak mencukupi serta cabaran kemampanan yang diburukkan lagi oleh pandemik COVID-19, dengan kemudahan pengeluaran daripada Kumpulan Wang Simpanan Pekerja yang membolehkan bantuan jangka pendek, dengan kesan jangka panjang yang menjejaskan,” katanya.

“Malahan sebelum pandemik, Bank Negara Malaysia (BNM) menekankan bahawa pendapatan yang diterima pekerja Malaysia tidak setanding dengan nilai output yang mereka hasilkan,” katanya.

Turut bersetuju dengan Munir, Felo terkemuka Asia Global Institute, Universiti Hong Kong, Tan Sri Andrew Sheng berpendapat bahawa masalah dengan masyarakat yang semakin menua ialah dana persaraan tidak pernah cukup untuk masa depan mereka kerana jangka hayat menjadi semakin panjang.

“Malaysia sebenarnya mempunyai sistem KWSP yang baik dan penjawat awam mempunyai skim pencen yang sangat baik tetapi masalah sebenarnya terletak pada mereka yang tidak termasuk dalam kedua-dua kategori itu,” katanya.

Sheng juga berkata ada pelbagai pilihan oleh kerajaan, seperti dana pencen swasta dengan insentif cukai, tetapi mereka yang berpendapatan rendah tidak mampu mencarum dengan lebih tinggi.

Sementara itu, Ketua Pegawai Eksekutif Persatuan Perancang Kewangan Malaysia (FPAM), Linnet Lee berkata jika Malaysia meneruskan trajektori ini tanpa intervensi, kebajikan sosial kerajaan mungkin terbeban dari segi kewangan dan akan mempengaruhi kualiti sokongan dan penjagaan.

Memetik kajian yang dijalankan oleh Universiti Sains Islam Malaysia mengenai kesan penduduk menua di Malaysia, Lee berkata kenaikan 10 peratus pada penduduk berusia 60 tahun dan ke atas menyebabkan kejatuhan kadar pertumbuhan Keluaran Dalam Negara Kasar (KDNK) per kapita sebanyak 5.7 peratus .

“Dapatan itu juga menunjukkan bahawa penurunan penglibatan tenaga kerja dan produktiviti disebabkan oleh pertambahan penduduk menua dan kemerosotan pertumbuhan ekonomi,” katanya.

Beliau berkata, rakyat Malaysia boleh meminta pertolongan daripada pelbagai entiti seperti perancang kewangan berlesen, wakil penasihat kewangan, perunding PRS atau jika kosnya menjadi masalah, penasihat robo akan menjadi alternatif yang lebih berpatutan.

“Entiti ini bukan sahaja akan merancang bukan sahaja mengenai persaraan anda tetapi ia juga membantu mengutamakan matlamat kehidupan menggunakan produk kewangan yang sesuai.

“Perunding PRS, perunding unit amanah atau ejen yang terikat dapat mengesyorkan produk yang sesuai untuk persaraan anda bergantung pada apa yang dibenarkan oleh prinsipalnya, mereka boleh memberi tumpuan kepada satu produk atau produk lain yang berkaitan,” katanya.

Mengenai alat pelaburan yang disebutkan di atas, Lee berkata, sebilangan rakyat Malaysia memilih untuk memiliki beberapa hartanah untuk memberikan pendapatan pasif manakala yang lain mungkin melabur dalam saham dan bon.

Munir berkata, ia bukan hanya mengenai masalah penuaan penduduk dan dana persaraan yang tidak mencukupi tetapi keseluruhan ekosistem juga perlu ditangani.

“Ini harus ditangani dengan cepat dan secara holistik untuk memasukkan juga sistem penjagaan kesihatan kerana kos kesihatan akan menggunakan banyak duit persaraan kerana penduduk mempunyai jangka hayat yang lebih lama.

Walaupun kerajaan sudahpun membentuk satu jawatankuasa untuk melihat kepada masalah persaraan, dengan pembabitan para pegawai Kumpulan Wang Simpanan Pekerja (KWSP), namun ia tidak memiliki keterangkuman untuk pendekatan holistik yang diperlukan, katanya.

Beliau berpendapat sektor swasta dan institusi penyelidikan seperti ICMR harus dilibatkan pada peringkat awal lagi, “ini akan membantu memastikan penyelesaian masyarakat secara keseluruhan, yang akan merangkumi isu gaji rendah, pengangguran dan penurunan upah, khususnya ke atas mereka dalam kumpulan usia 20 hingga 29 tahun.

“Mereka harus menangani isu gaji rendah, pengangguran dan kekurangan liputan, selain daripada itu, mereka perlu mempertimbangkan perubahan dalam demografi, trend sosial termasuk masa depan pekerjaan.

“Sistem persaraan sekarang dirancang pada era kolonial dan berdasarkan konsep tradisional mengenai pekerjaan jangka panjang yang stabil dengan satu aliran pendapatan, manakala, majikan pula memberikan faedah jaminan sosial,” tambahnya.

“Sistem persaraan yang lebih holistik akan dapat dihubungkan dengan semua bentuk pendapatan (berbanding dengan pekerjaan saja), baik melalui pekerjaan formal, pekerjaan tidak formal/bekerja sendiri atau gabungan keduanya.

“Kajian semula sistem pencen adalah tugas yang sukar (dan kita belum lagi berbicara mengenai skim persaraan sektor awam yang mempunyai pelbagai masalah yang turut membebankan belanjawan negara).

“Perlu dirangkumkan kos yang besar daripada berbagai pihak yang berkepentingan, termasuk kementerian, pengawal selia, agensi kerajaan, syarikat pelaburan berkaitan kerajaan, persatuan perdagangan dan kesatuan, serta sektor swasta yang lebih meluas,” katanya.

Menurut Ketua Pegawai Eksekutif (CEO) Maybank Kim Eng Ami Moris, peneraju pasaran modal perlu memastikan kerja-kerja diteruskan dengan pekerja dan pelanggan untuk memastikan bahawa mereka memahami impak mula menyimpan awal dan kerap.

“Bagaimanapun, ia bukan mudah. Malaysia mempunyai banyak kelebihan untuk merapatkan jurang tersebut, iaitu tenaga kerja yang bersedia; infrastruktur KWSP yang cekap dan produktif serta pilihan dalam produk dan platform pelaburan,” katanya.

Beliau berkata terdapat keperluan untuk memastikan semua majikan dan pekerja menyelaraskan infrastruktur teras dan menggunakan banyak pilihan lain yang boleh didapati untuk terus menyimpan bagi persaraan.

“Misalnya, perluas pelepasan cukai untuk sumbangan Skim Persaraan Swasta atau dengan memperkenalkan dasar sumbangan statutori oleh individu yang bekerja sendiri atau pekerja gig dan program celik persaraan,” katanya.

Dalam jangka masa panjang, beliau yakin mewujudkan pekerjaan berpendapatan tinggi dan meningkatkan tahap pendapatan untuk semua rakyat Malaysia akan meningkatkan simpanan.

Pada masa sama, katanya dengan tambahan RM45 bilion untuk Dana COVID-19 bagi 2022, akan terdapat sistem sokongan dan jaringan keselamatan yang berterusan termasuk pemberian tunai, bantuan kebajikan dan subsidi upah untuk isi rumah dan individu yang terjejas teruk akibat COVID-19 untuk mengurangkan impak ekonomi, dalam tempoh terdekat.

Sebaliknya, Ketua Pegawai Eksekutif Minority Shareholder Watchdog Group Devaneson Evanson berkata pendekatan itu perlu menjadi tanggungjawab bersama antara negara dan individu apabila negara akan berusaha untuk merapatkan jurang yang luas ini melalui pelbagai dasar manakala individu perlu cukup berdisiplin untuk menyimpan dan menangguhkan kepuasan sementara untuk sesuatu yang lebih baik.

“Cabaran utama yang akan dihadapi oleh dana pencen dalam tempoh terdekat ialah mendapatkan hasil yang lebih tinggi dan peningkatan modal dalam pelaburan mereka.

“Mereka perlu bersedia untuk beralih ke peringkat global untuk mendapatkan hasil dan keuntungan modal yang lebih tinggi selain mengetahui mengenai minat risiko mereka,” katanya.


Empat remaja lari asrama ditemukan selamat

KUANTAN, 21 Jun – Empat remaja lelaki yang didakwa melarikan diri dari sebuah asrama pusat jagaan anak yatim dan miskin di Kempadang di sini tengah malam Ahad, ditemukan selamat di rumah bapa saudara salah seorang remaja tersebut.

Ketua Polis Daerah Kuantan ACP Wan Mohd Zahari Wan Busu berkata mereka yang berusia antara 13 dan 15 tahun itu, ditemukan anggota polis yang membuat pencarian di rumah seorang kelindan lori pada pukul 10 malam tadi.

“Lelaki berusia 35 tahun itu mengatakan semua remaja itu berada di rumahnya dalam keadaan selamat. Rumah bapa saudara itu terletak kira-kira satu kilometer dari asrama pusat jagaan itu,” katanya dalam kenyataan di sini hari ini.

Empat remaja itu termasuk tiga beradik itu difahamkan melarikan diri pada 12.30 tengah malam Ahad, menggunakan pintu belakang asrama, dipercayai kerana tidak berpuas hati selepas dilarang menggunakan telefon bimbit.

Kehilangan remaja yang mula mendiami pusat jagaan itu sejak dua dan setahun lepas, disedari oleh penyelia asrama yang membuat laporan polis petang semalam, selepas usaha mencari mereka gagal.


Muhyiddin ucap penghargaan kepada Ahli Parlimen BN

KUALA LUMPUR 6 Ogos – Perdana Menteri Tan Sri Muhyiddin Yassin mengucap setinggi-tinggi penghargaan kepada Ahli Parlimen Barisan Nasional (BN) yang terus memberi sokongan kepada kerajaan Perikatan Nasional (PN) pimpinan beliau yang dapat memberi sepenuh perhatian terhadap usaha menangani COVID-19, mempercepatkan proses vaksinasi dan memulihkan ekonomi negara.

Beliau juga berharap keputusan mereka itu yang diumumkan oleh Timbalan Perdana Menteri Datuk Seri Ismail Sabri Yaakob hari ini dapat menghentikan polemik politik yang sedang berlaku.

“Saya merakamkan setinggi-tinggi penghargaan kepada Timbalan Perdana Menteri dan semua Ahli Parlimen BN yang bersama beliau menyatakan sokongan kepada kerajaan Perikatan Nasional (PN) pimpinan saya.

“Saya juga mengucapkan terima kasih atas pendirian mereka yang bersetuju bahawa keabsahan saya sebagai Perdana Menteri ditentukan di Parlimen pada September dalam usul undi percaya dan bukan melalui kaedah lain,” katanya dalam kenyataan, di sini hari ini.

Muhyiddin berkata, pendirian yang ditunjukkan itu selaras dengan titah perkenan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah yang disampaikan kepada beliau semasa sesi menghadap di Istana Negara, pada Rabu lalu.

Hari ini, seramai 31 Ahli Parlimen daripada UMNO dan BN mengumumkan pendirian mereka untuk terus bersama-sama dan menyokong kerajaan PN dalam menghadapi situasi pandemik COVID-19 yang meruncing ketika ini.

Pendirian Ahli Parlimen itu dibacakan oleh Ismail Sabri dalam satu sidang media di sini yang turut dihadiri 21 Ahli Parlimen UMNO dan BN, manakala 10 ahli parlimen lain tidak hadir kerana urusan tugas.

Mereka akur keabsahan kerajaan PN di bawah pimpinan Muhyiddin akan ditentukan oleh Ahli-ahli Parlimen menerusi usul undi percaya yang dijadual dibentangkan pada sidang Parlimen bulan hadapan.


Peranti rokok elektronik diwartakan, berkuat kuasa 3 Ogos 2022

PUTRAJAYA, 5 April – Perintah Perihal Dagangan (Perakuan dan Penandaan) Peranti Rokok Elektronik 2022 di bawah Akta Perihal Dagangan 2011 diwartakan hari ini bagi memastikan peranti rokok elektronik yang dihasilkan mahupun diimport mematuhi standard keselamatan yang ditetapkan dalam perintah itu.

Kementerian Perdagangan Dalam Negeri dan Hal Ehwal Pengguna (KPDNHEP) memaklumkan perintah tersebut yang akan berkuat kuasa pada 3 Ogos ini, mewajibkan pengilang dan pengimport peranti rokok elektronik atau ‘vape device’ membuat permohonan perakuan dan penandaan MS SIRIM daripada SIRIM QAS International Sdn Bhd selaku pihak berkuasa yang berwibawa dilantik kementerian.

KPDNHEP memberitahu penandaan MS SIRIM hendaklah diletakkan pada peranti rokok elektronik, alat gantinya atau pada bekas peranti agar mudah dilihat oleh pengguna.

“Dengan adanya penandaan MS SIRIM pada peranti rokok elektronik menunjukkan ia telah mematuhi standard dan selamat digunakan,” menurut kementerian itu dalam kenyataan hari ini.

Jika sabit kesalahan antaranya boleh didenda tidak melebihi RM200,000 bagi syarikat manakala individu pula boleh didenda tidak melebihi RM100,000 atau penjara tidak melebihi tiga tahun atau kedua-duanya sekali.

Kementerian itu menyatakan pewartaan tersebut merupakan inisiatif kerajaan prihatin atas semangat Keluarga Malaysia bagi menjaga kesejahteraan rakyat dan melindungi kepentingan pengguna.

“KPDNHEP berharap isu lambakan peranti rokok elektronik yang tidak berkualiti dalam pasaran Malaysia akan dapat diatasi dengan pematuhan standard oleh pengilang dan pengimport,” menurut kenyataan itu.- BERNAMA


Bukit Melaka, Malay Lane and Jalan Yahudi: Certainly Not Altering the Past

IN July 2020, I responded to a newspaper column through the social media on the initiative by the Malacca Museums Corporation (PERZIM) to revert the name Bukit St. Paul to Bukit Melaka. I argued that the action was not to change history. The past has not been altered

I began my response with the statement that changing Bukit St. Paul/St. Paul Hill to Bukit Melaka resonates attempts to change George Town to Tanjong Penaga and Butterworth to Bagan Tuan Kecil. It is reverting to a previous name. If only names can speak. The logic of place names is relative to geography (toponym), history, and society. It takes on the grundnorm (ground rules) of the land. We give meaning to them. In the case of, or for Bukit Melaka (and Tanjong Penaga), it is to be fair to the past. History also needs integrity.

My further argument is that the reversion would mean re-narrating the past – that of place and space. The columnist had argued that “if the aim is just to highlight the original name and educate visitors…there is a simpler solution. Just erect a signboard displaying all the information, covering the lineage of Parameswara to Sultan Mahmud.” Let us alter the “solution” by not altering history.

Revert the name to Bukit Melaka by erecting a signboard that “This was once St Paul’s Hill which stood on the earlier name of Bukit Melaka and that the conquering Portuguese built a fortress and several structures around 1548. And not forgetting Melaka palace and the port/sultanate and the Malay Enlightenment centred in Melaka when Europe was Medieval.” Then Melaka was the centre of the known world before the Portuguese entered the Indian Ocean through the back door and monopolized trade arrangements, cultural contacts, raided the littoral communities and proselytizing the local population. It destroyed civilizations.  These must be re-narrated.

Melaka (and the Malay Archipelago) – was a victim of the rivalry between the Portuguese and the Castilians (the Spaniards), and the various European powers.  The Portuguese Francisco de Almeida (1450-1510) was instructed to sail to Melaka and construct a fortress – including where it is to be built. It is significant that the letter from King Manuel  of Portugal instructing Almeida emphasized on the erecting pillar-stones or any sign of possession in all places visited (attacked/conquered). It was a standing order, meant to serve as proofs that these places had been discovered by Portugal.

This was the strategy of colonial Europe induced largely by the Treaty of Tordesillas (1494).  The imperial policy and ideology behind it justify genocide, ethnocide and epistemicide – Melaka and the Malay Archipelago were no exceptions.

In gazetting Bukit Melaka, crimes of invasion, domination and colonialism must be re-told. St Paul Hill eclipsing Bukit Melaka smacks of domination and the suppression of collective history and memory. The name and its structures must be re-narrated in museums and in a thoroughly revised school history textbooks. The 65 years of political independence must allow the integrity of the past to be appropriated.

No power in the known world then would want to engage with Portugal or Europe – because there was nothing there then. Even Arab philosopher and historian Ibn Khaldun (1332-1406), who once lived in Andalusia, and domiciled in Tunis and the north African region omitted Europe in his writings on civilization. Europe is absent in his corpus.  No one visited its ports. Venice was beholden to Melaka.

I must also mention a text message I receive recently resisting the name Bukit Melaka.  It questions the sources used including the Sulalatus Salatin (circa 1600) and Eredia’s Description of Malaca (1613). The writer points out that there were no dates in their mention of Bukit Melaka. It also listed more sources – Chinese, Arab and Portuguese saying that “not a single one mentioned Bukit Melaka;” and raising issues on the ambiguity the “bukit” mentioned in various sources.  The text persisted aimlessly like a ship lost in the fog.

To suggest of a “burning need” to change is not the issue.  And certainly removed from the sentiment to appease the prevalent “political, religious or racial tendencies.” I have been accused of being one of those with a “local minded mentality” for attempting to revive earlier names in Pulau Pinang.   There are names supressed by prejudice.  These have been around for centuries before the invasion and plunder. And in the George Town UNESCO heritage zone, there was Malay Lane/Lorong Melayu until 1808; now replaced by Armenian Street.

The direction of our narrative is to leave European/colonial sounding names alone.  And then there are Eurasian names too. No complaints on them. Malay names do not imply otherwise but conceived of being local, parochial, backward.

Would restoring Jalan Yahudi in Pulau Pinang be altering history too?  We now have in its place “Jalan Zainal Abidin,”  named after the writer, educationist and intellectual who shaped the Malayan social and political landscape before 1957. His house was located in the same road. The small community of Jews, who came through India along the trade route, have a cemetery with over a hundred graves from the 19th and early 20th centuries.  Their synagogue, which closed down in 1976, was located in Jalan Nagore. How would Jalan Yahudi be reappropriated then?


Hujan tidak halang warga Rembia meriahkan rumah terbuka

REMBIA 29 April – Hujan tidak menghalang warga Rembia untuk hadir memeriahkan Rumah Terbuka Aidilfitri Dewan Undangan Negeri (DUN) Rembia, dianjurkan di Japerun Rembia, di sini, hari ini.

Ahli Dewan Undangan Negeri (Adun) Rembia, Datuk Muhammad Jailani Khamis berkata, meskipun dijadualkan bermula jam 2 petang, namun ada tetamu yang datang lebih awal.

“Tahun ini kami jangka 5,000 orang hadir untuk bersama-sama meraikan rumah terbuka, namun setakat jam 2.30 petang difahamkan 1,000 sudah datang.

“Bagi penganjuran kali ini selain rendang, ketupat dan sate, beberapa juadah lain seperti cucur udang serta kuah lodeh dihidangkan kepada tetamu yang hadir,” katanya ketika ditemui di Japerun Rembia, di sini.

Hadir sama barisan Exco Kerajaan Negeri antaranya Exco Pelancongan, Warisan, Seni dan Budaya negeri, Datuk Abdul Razak Abdul Rahman; Exco Kesihatan, Sumber Manusia dan Perpaduan Ngwe Hee Sem negeri, Exco Pendidikan, Pengajian Tinggi dan Hal Ehwal Agama negeri, Datuk Rahmad Mariman serta Timbalan Exco Kemajuan Desa, Pertanian dan Keterjaminan Makanan negeri, Low Chee Leong.

Muhammad Jailani berkata, kehadiran tetamu tahun ini agak menurun berbanding 2022 dipercayai disebabkan fenomena cuaca panas selain ada dalam kalangan penduduk yang ditimpa musibah susulan kejadian ribut.

“Justeru itu saya meminta mereka yang terjejas dengan bencana tampil ke Japerun. Kita amat berharap kediaman yang terjejas ini dapat dibaik pulih dengan segera,” katanya.


Larangan tukar parti: Draf RUU muktamad, dicadang dibentang pada Mesyuarat Khas Parlimen

KUALA LUMPUR, 8 Jun – Draf Rang Undang-Undang (RUU) Peruntukan Larangan Ahli Dewan Rakyat Bertukar Parti (Pindaan) (No. 3) 2022 sudah dimuktamadkan dan dicadang kepada Perdana Menteri Datuk Seri Ismail Sabri Yaakob untuk dibentangkan dalam Mesyuarat Khas Parlimen pada minggu pertama Julai ini.

Menteri di Jabatan Perdana Menteri (Parlimen dan Undang-undang) Datuk Seri Dr Wan Junaidi Tuanku Jaafar berkata perkara itu dipersetujui secara sebulat suara dalam Mesyuarat Jawatankuasa Pilihan Khas Menimbang Rang Undang-Undang Perlembagaan (Pindaan) (No.3) 2022 Dan Mengenai Peruntukan Larangan Ahli Dewan Rakyat Bertukar Parti Bilangan 6 Tahun 2022, semalam.

Menurut Wan Junaidi yang juga pengerusi jawatankuasa tersebut, mesyuarat itu telah bersetuju dan memuktamadkan draf RUU berkenaan untuk dibentang serta dibahaskan dalam Dewan Rakyat.

Beliau berkata dalam hal itu, lima persoalan dasar dibangkitkan Jemaah Menteri semasa mesyuarat pada 1 Jun lepas dan telah diulas serta dijawab oleh Jawatankuasa Pilihan Khas Parlimen itu dalam mesyuarat semalam.

“Maklum balas Jawatankuasa Pilihan Khas Parlimen berkaitan perkara ini akan dibawa semula sebagai suatu Nota Jemaah Menteri dalam mesyuarat Jemaah Menteri akan datang,” katanya dalam kenyataan hari ini.

Beliau berkata secara umumnya, Jawatankuasa Pilihan Khas itu telah berjaya melaksanakan terma rujukan sebagaimana usul yang diluluskan pada 11 April lepas.

“Pencapaian ini merupakan hasil komitmen bersama oleh semua ahli jawatankuasa dengan sokongan padu Parlimen Malaysia, Bahagian Hal Ehwal Undang-Undang Jabatan Perdana Menteri dan Jabatan Peguam Negara,” katanya.

Dilaporkan sebelum ini RUU berkenaan dijangka dibentangkan seawal pertengahan Julai iaitu ketika Mesyuarat Kedua Dewan Rakyat Penggal Kelima bermula 18 Julai.


Kes pertama positif COVID-19 VTL Malaysia-Singapura dikesan – Khairy

SHAH ALAM 29 Nov – Satu kes positif COVID-19 dikesan di pintu masuk Malaysia pada hari pertama Perjalanan Lengkap Vaksin (VTL) antara Malaysia dan Singapura, kata Menteri Kesihatan Khairy Jamaluddin.

Beliau berkata maklumat itu diterima pagi tadi daripada pintu masuk antarabangsa Tambak Johor, iaitu satu kes positif dari ujian RTK-Antigen yang dikesan ketika ujian saringan semasa ketibaan.

“Perkara ini sedang disemak melalui ujian pengesahan secara RT-PCR. Kita hendak uji melalui RT-PCR bagi mengesahkan keputusan ujian yang dibuat melalui RTK-Antigen,” katanya pada sidang media selepas Majlis Apresiasi Petugas COVID-19 Institut Kesihatan Negara di sini hari ini.

Katanya, Pejabat Kesihatan Daerah (PKD) Johor Bahru kini sedang membuat penilaian risiko terhadap penumpang bas yang bersama individu dikesan positif tersebut, sama ada mereka diperlukan menjalani kuarantin dan sebagainya.

“Walaupun ada satu kes saya tidak menganggap ini sebagai satu yang boleh menggagalkan VTL ini sebaliknya adalah satu contoh bagaimana ujian saringan pra-ketibaan dan saringan semasa ketibaan serta semua adalah langkah pencegahan perlu kita adakan. Bukan bermaksud kita kena batalkan VTL kerana satu kes (positif).

“Akan ada kes-kes positif, tapi yang penting adalah dari segi keupayaan dan keperluan diagnosis kita serta penilaian risiko yang dibuat PKD apabila kes seperti ini berlaku,” katanya.

Khairy berkata hari ini adalah hari penting kepada Malaysia dan Singapura, jiran paling hampir kepada kedua-dua negara untuk membuka sempadan dengan selamat.

“Petang nanti apabila kita dah ada maklumat lanjut, kita akan keluarkan kenyataan mengenai status VTL yang bermula hari ini,” katanya.- BERNAMA


Penularan COVID-19 di Kolej Matrikulasi Gopeng terkawal

BAGAN SERAI, 21 Feb – Penularan jangkitan COVID-19 melibatkan warga Kolej Matrikulasi Perak di Gopeng, sejak awal bulan ini adalah terkawal, kata Timbalan Menteri Kesihatan Datuk Dr Noor Azmi Ghazali.

Beliau berkata 365 kes telah dilaporkan melibatkan kesemua lima blok bangunan kolej itu sejak 7 Feb lepas dan tiada kes jangkitan baharu direkodkan semalam.

“Bagaimanapun ia telah ditangani dengan baik oleh pihak Pejabat Kesihatan Daerah (PKD) Gopeng dan mereka yang positif diasingkan sejak dari awal di kuarters kakitangan dan bilik tamu,” katanya ketika ditemui pemberita selepas melawat Pusat Pemberian Vaksin Kanak-Kanak (PICKids) di Dewan Seri Selinsing, Gunung Semanggol di sini hari ini.

Beliau berkata bagi mengelakkan penularan kes, pelajar tidak dibenarkan pulang ke rumah malah pelawat termasuk ibu bapa juga tidak dibenarkan memasuki kawasan kolej buat masa ini.

Selain itu, Dr Noor Azmi berkata penambahan fasiliti turut dilakukan dengan penghantaran 100 unit katil oleh pejabat Setiausaha Kerajaan Negeri Perak dengan bantuan Angkatan Tentera Malaysia (ATM) dan kakitangan kolej.

“Kita akan menambah bilangan katil sekiranya diperlukan dan setakat ini kesemua kes positif yang dilaporkan adalah kategori satu dan dua, cuma terdapat beberapa orang dimasukkan ke Pusat Kuarantin dan Rawatan COVID-19 (PKRC) atas sebab-sebab lain namun keadaan adalah terkawal,” katanya.

Ditanya mengenai dakwaan bahawa institusi pendidikan itu tetap melaksanakan sesi pembelajaran secara bersemuka walaupun ratusan kes jangkitan dilaporkan, Noor Azmi berkata PKD Gopeng atas nasihat Kementerian Kesihatan (KKM) telah membuat pernilaian risiko terlebih dahulu sebelum membenarkan ia dijalankan.

“Penilaian risiko telah dibuat sama ada boleh atau sebaliknya kerana semua ini adalah dinamik, jadi pembelajaran secara bersemuka di kolej ini adalah hasil daripada penilaian risiko yang telah dibuat dan waris tidak perlu khuatir tentang perkara itu,” katanya.

Baru-baru ini beberapa pengguna media sosial Facebook memuat naik kenyataan mengenai kebimbangan mereka terhadap pelajar kolej itu dan ada antaranya mendakwa pihak kolej tetap mahu menjalankan sesi pembelajaran secara bersemuka walaupun ratusan kes jangkitan dilaporkan.- BERNAMA


SKM Melaka catat jumlah perolehan RM124.08 juta tahun lalu

AYER KEROH 7 Jun – Suruhanjaya Koperasi Malaysia (SKM) Melaka merekodkan jumlah perolehan terkumpul RM124.08 juta setakat Dis 2021, meningkat 48 peratus berbanding tahun sebelumnya.

Pengarahnya, Mohd Firdaus Shaari berkata, sebanyak 448 koperasi SKM Melaka yang membabitkan 172,897 idividu dengan modal syer dan saham terkumpul bernilai RM106 juta.

“Atas inisiatif itu juga SKM Melaka telah menyalurkan dana insentif kewangan berjumlah RM6.8 juta membabitkan dana bantuan dan pembiayaan termasuk bantuan dibawah fasa Perintah Kawalan Pergerakan (PKP) COVID-19.

Beliau berkata demikian ketika berucap pada Mini Pelancaran Hari Koperasi Negara Peringkat Negeri Melaka 2022 sempena 100 Tahun Gerakan Koperasi di Menara Persekutuan MITC di sini, hari ini.

Hadir sama Pengarah Jabatan Penerangan Malaysia Negeri Melaka (JaPen), Shahrom Ravin Daram Abdullah dan Pengerusi Angkasa Melaka, Ab Rahim Md Tawel.

Menurutnya, sambutan bermula 10 hingga 12 Jun itu akan diadakan di Dataran Pahlawan Melaka Megamall (DPMM) Banda Hilir dan akan disempurnakan Ketua Menteri, Datuk Seri Utama Sulaiman Md Ali.

“Dengan tema ‘100 Tahun Gerakan Koperasi Membangun Keluarga Malaysia’, kita harap sambutan ini dapat mengiktiraf sumbangan sektor koperasi kepada pembangunan sosio ekonomi negara.

Mengulas lanjut, Mohd Firdaus berkata sehingga kini gerakan koperasi Melaka mempunyai kekuatan seramai 170,000 anggota bagi membantu kerajaan melaksanakan program dan aktiviti baharu.

“Saya yakin koperasi-koperasi di negeri ini juga berpeluang untuk sama-sama menerima impak positif daripada dasar dan pelan pembangunan semasa kerajaan negeri Melaka,” katanya.


Empat ditahan pasang Jalur Gemilang terbalik

Ketua Polis Johor Datuk Ayob Khan Mydin Pitchay berkata selain pengurus lelaki warga tempatan berusia 56 tahun itu, turut ditahan adalah pegawai sumber manusia wanita warga tempatan (29 tahun), seorang kerani logistik wanita warga tempatan (23 tahun) dan seorang lelaki warga Bangladesh (35 tahun).

Katanya, tangkapan itu dibuat susulan aduan daripada orang awam yang diterima pihaknya sebelum pemeriksaan dilakukan oleh sepasukan polis dari Balai Polis Dato Onn pada 2.07 petang.

“Alasan yang biasa diberikan dengan mengatakan bendera itu dipasang oleh pekerja warga asing. Sebagai rakyat Malaysia, mereka harus prihatin dan proses pemasangan bendera oleh warga asing itu pula harus diselia.

“Sebab itu, kita tidak boleh terima lagi alasan sebegini, habis apa peranan pemilik kilang itu sedangkan ia telah beroperasi selama lapan tahun dan kita pula merdeka sudah 63 tahun,” katanya kepada pemberita dalam sidang media, di sini.

“Sepertimana yang saya tegaskan sebelum ini, Polis Johor tidak akan menerima lagi alasan..saya ingin menasihatkan, tindakan tegas akan diambil mengikut undang-undang sedia ada jika masih ada perbuatan sebegini,” katanya.

Ayob Khan berkata keempat-empat suspek berkenaan ditahan untuk diambil keterangan dan kes disiasat mengikut Seksyen 504 Kanun Keseksaan dan Seksyen 14 Akta Kesalahan Kecil 1955.


30,000 pengunjung ‘beraya’ di Zoo Melaka

AYER KEROH 11 Mei- Zoo Melaka terus menerima sambutan menggalakkan dari pengunjung apabila mencatatkan 30,000 pengunjung bagi tempoh sembilan hari beroperasi sepanjang cuti perayaan Hari Raya Aidilfitri.

Yang Dipertua Majlis Perbandaran Hang Tuah Jaya (MPHTJ) Datuk Shadan Othman berkata daripada jumlah itu 70 peratus pengunjung adalah pelancong dari luar Melaka.

“Zoo Melaka sejak akhir-akhir ini menjadi tarikan yang amat menggalakkan apabila ramai pelancong luar yang datang ke negeri Melaka pada cuti bulan Syawal tempoh hari.

Mengulas lanjut, Shadan berkata antara tarikan baharu di Zoo Melaka itu adalah Walabi atau mini kangaru, selain ‘aviary‘ burung yang menempatkan tiga spesies burung iaitu cenderawasih, red lorry dan sun conure.


Bersama putuskan rantaian COVID-19 – KM

AYER KEROH 12 Jan – “Kalau kita kasihkan negeri kita, mahu melihat semula sektor pelancongan serta aktiviti ekonomi Melaka terus berjalan, inilah masanya kita sama-sama putuskan rantaian (COVID-19) daripada menular.”

Itu rayuan Ketua Menteri Melaka, Datuk Seri Utama Haji Sulaiman Md Ali kepada rakyat di negeri ini menjelang pelaksanaan Perintah Kawalan Pergerakan (PKP) 2.0 di Melaka, esok sehingga 26 Januari ini.

Beliau berkata, penguatkuasaan PKP pastinya memberi kesan terhadap sektor ekonomi di negeri yang mengutamakan industri pelancongan namun ia bukan kali pertama dilaksanakan.

“Saya akan mempengerusikan Mesyuarat Jawatankuasa Kerja Keselamatan Negeri (JKKN) hari ini dan kita akan melihat semula kehendak yang diputuskan Majlis Kelamatan Negara (MKN) bagi menangani peningkatan kes itu.

“Saya bimbang, jika kes terus meningkat, semua sektor dan industri kita akan turut terjejas sekali gus melemahkan pembangunan ekonomi negeri,” katanya.

Beliau berkata demikian kepada pemberita selepas Majlis Pecah Tanah ION Forte Green City di Ayer Keroh Country Club (AKCS), di sini hari ini.


COVID-19 di Makkah terkawal, SOP dilonggarkan

MAKKAH, 1 Jun – Wabak COVID-19 di Makkah dilaporkan sudah semakin terkawal dan prosedur operasi standard (SOP) turut dilonggarkan tanpa pemakaian pelitup muka di kawasan terbuka, kata Konsul Haji Malaysia, Tabung Haji (TH) di Jeddah, Muhammad Saimi Mat Som.

Tetapi sebagai langkah berjaga-jaga saya nasihatkan jemaah Malaysia terus memakainya kerana jumlah jemaah akan terus meningkat,” katanya ketika ditemui pemberita di sini selepas menyambut ketibaan 84 petugas TH di Jeddah pada Isnin.

Kerajaan Arab Saudi membenarkan seramai satu juta jemaah haji berumur di bawah 65 tahun menunaikan ibadah rukun kelima itu pada tahun ini.

Menurut Muhammad Saimi, jemaah haji juga akan didedahkan dengan aplikasi TH Hujjaj bagi memudahkan penyaluran maklumat penting terutama mengenai penginapan, pergerakan bas,  kesihatan dan panduan ibadah haji.

“TH akan cuba salurkan maklumat secara digital, bagi jemaah yang berumur masih boleh mendapatkan sedikit panduan daripada anak-anak untuk memuat naik aplikasi berkaitan urusan haji terutama TH Hujjaj.

Pelbagai maklumat akan disalurkan di situ, begitu juga dengan kenyataan semasa yang dikeluarkan oleh Arab Saudi….insya-Allah TH akan pastikan semua maklumat dapat disampaikan kepada bakal haji,” katanya.

Katanya setelah dua tahun ibadah Haji ditangguhkan untuk jemaah dari Malaysia, pihaknya berpeluang membuat penilaian semula terutama dalam urusan dokumentasi kerana Kerajaan Arab Saudi mula memperkasa penggunaan secara dalam talian.


Dakwaan suntikan vaksin lepas tarikh luput tidak benar -Khairy

KUALA LUMPUR 12 Julai – Siasatan awal mendapati dakwaan mengatakan terdapat suntikan vaksin COVID-19 yang diberikan telah melepasi tarikh luput adalah tidak benar, kata Menteri Penyelaras Program Imunisasi COVID-19 Kebangsaan (PICK) Khairy Jamaluddin.

Khairy yang juga Menteri Sains, Teknologi dan Inovasi menjelaskan tarikh luput vaksin dos kedua yang diberi dan tertera di aplikasi MySejahtera individu terbabit sebenarnya merupakan tarikh luput vaksin bagi dos pertama yang telah diterima.

“Kesilapan merekodkan data telah menyebabkan perkara tersebut berlaku dan tarikh luput vaksin sebenar akan dikemas kini di dalam MySejahtera bagi individu yang terlibat,” katanya dalam satu kenyataan hari ini.

Mengulas mengenai penjualan slot janji temu vaksin, Khairy berkata, sebuah Jawatankuasa Integriti dan Siasatan telah ditubuhkan di bawah Badan Bertindak Imunisasi COVID-19 (CITF) dianggotai oleh wakil CITF, Polis Diraja Malaysia (PDRM), Suruhanjaya Pencegahan Rasuah Malaysia serta Suruhanjaya Komunikasi dan Multimedia Malaysia.

“Selain itu, satu Garis Panduan Pemantauan Vaksin dan Penyediaan ‘Standby List’ telah dikuatkuasakan di pusat pemberian vaksin (PPV) untuk memastikan tiada penyalahgunaan kuasa dalam pemberian vaksin,” katanya.

Khairy berkata keupayaan sistem di PPV akan terus dipertingkatkan melalui pengenalan dua faktor pengesahan bagi setiap penetapan janji temu dan penambahan bilangan penerima vaksin.

Menurutnya, CITF telah bekerjasama dengan PDRM untuk menyiasat perkara itu seawal bulan lepas dan sebarang perkembangan terbaharu akan dimaklumkan kepada orang awam oleh pihak polis.

Menyentuh mengenai prosedur operasi standard (SOP) jika terdapat individu positif hadir ke PPV untuk mendapatkan suntikan vaksin, Khairy berkata, beberapa langkah segera diambil termasuk aktiviti sanitasi, pengasingan kontak rapat dengan pesakit selain melaksanakan ujian pengesanan COVID-19 ke atas para petugas.

“Saya juga telah mengarahkan setiap PPV untuk membuat pemeriksaan yang lebih teliti di setiap pintu masuk agar tiada individu berstatus risiko tertentu dibenarkan masuk,” katanya.

Pada masa sama, beliau mengingatkan orang ramai yang telah melakukan ujian pengesanan COVID-19 bertanggungjawab dan tidak hadir ke PPV sama ada untuk memenuhi janji temu vaksinasi atau sebagai pengiring selagi mereka tidak mendapat keputusan ujian masing-masing.


PENJANA: Sektor pelancongan dijangka terima impak positif

MASJID TANAH 6 Jun – Kerajaan negeri yakin Pelan Pemulihan Ekonomi Negara Jangka Pendek (PENJANA) dijangka  memberi kesan positif pada ekonomi negeri, terutama dalam hal membabitkan sektor pelancongan.

Ketua Menteri, Datuk Haji Sulaiman Md. Ali berkata, pihaknya menyokong penuh pengumuman yang dinyatakan Perdana Menteri, Tan Sri Muhyiddin Yassin berikutan pengecualian cukai pelancongan dikenakan buat pemain industri sektor itu berikutan penularan pandemik Covid-19.

Ujarnya, sebagai sebuah negeri pelancongan pihaknya yakin kaedah itu sebagai langkah strategik bagi memberi khabar gembira untuk merangsang semula sektor pelancongan termasuk perhotelan.

“Pengumuman ini juga dapat melegakan pemain industri ini berikutan terdapat penangguhan bayaran ansuran anggaran cukai dan apa yang kita harapkan mereka perlu ambil peluang ini bagi menjana semula ekonomi selepas penularan wabak ini.

“Sejak pelaksanaan Perintah Kawalan Pergerakan (PKP) dan Perintah Kawalan Pergerakan Bersyarat (PKPB), kita ketahui banyak produk pelancongan di negeri ini yang terjejas dan terkesan disebabkan COVID-19.

Hadir sama, Exco Perpaduan, Hubungan Masyarakat, Tenaga Kerja dan Hal Ehwal Pengguna negeri, Datuk Wira Ismail Othman; Pengarah Kementerian Perdagangan Dalam Negeri dan Hal Ehwal Pengguna Melaka, Norena Jaafar serta tetamu lain.

Terdahulu, menerusi pengumuman Muhyiddin semalam, Skim Pembiayaan Pelancongan PENJANA bernilai RM1 bilion akan ditawarkan bagi membiayai inisiatif transformasi oleh PKS sektor pelancongan agar terus berdaya saing dalam era normal baharu.

Menurut Sulaiman lagi, pihaknya akan terus menyokong inisiatif terbabit bagi memberi galakkan kepada pemain industri sektor itu melalui tawaran pakej dan produk pelancongan masing-masing bagi menjana ekonomi negeri dan negara.

“Tetapi, jika ada pemain industri ini yang kurang jelas mengenai inisiatif tersebut mereka boleh merujuk semula bagi mendapatkan maklumat tepat supaya skim dan pakej ini benar-benar dapat memulihkan masalah ekonomi yang melanda,” katanya.


Agong, Permaisuri zahir ucapan takziah kepada keluarga Wan Junaidi

KUALA LUMPUR, 28 Mei – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah menzahirkan ucapan takziah kepada seluruh keluarga Datuk Seri Dr Wan Junaidi Tuanku Jaafar atas pemergian isterinya Datin Seri Feona Sim @ Norjanah semalam.

“Semoga Allah SWT mencucuri rahmat-Nya ke atas roh Allahyarhamah dan ditempatkan bersama-sama orang yang beriman,” menurut catatan di Facebook Istana Negara hari ini.

Allahyarhamah Feona yang berusia 70 tahun disahkan meninggal dunia akibat pendarahan dalaman di sebuah pusat perubatan swasta di Kuching, Sarawak pada pukul 6 petang semalam.

Allahyarhamah mendirikan rumah tangga dengan Wan Junaidi  yang merupakan Menteri di Jabatan Perdana Menteri (Parlimen dan Undang-Undang), pada 9 Sept 1972 dan dikurniakan tiga anak perempuan.


Sasar kawal harga ayam tidak melebihi RM10 – Rosol

KUALA LUMPUR, 12 Sept – Pelaksanaan sistem subsidi yang dicadangkan Kementerian Perdagangan Dalam Negeri Dan Hal Ehwal Pengguna (KPDNHEP) dijangka membolehkan harga ayam tidak melebihi RM10 sekilogram, memetik laporan portal Berita Harian.

Timbalan Menterinya, Datuk Rosol Wahid, berkata pelaksanaan subsidi itu menjurus kepada mengawal harga makanan ayam, yang dilaporkan menjadi antara faktor kenaikan harga jualan ayam di pasaran.

Menerusi sistem subsidi yang dicadangkan itu, beliau berkata, kadar subsidi yang diberikan bergantung pada turun naik harga semasa jagung dan soya, yang menjadi komponen utama makanan ayam.

Selain itu, katanya, satu nilai ambang akan ditetapkan, di mana tiada subsidi akan diberikan jika harga makanan ayam menurun di bawah nilai ambang berkenaan.

“Cadangan kita ini adalah lebih kurang sama seperti yang dilaksanakan untuk minyak masak botol, di mana subsidi diberikan kepada penternak yang mengawal pasaran apabila ada kenaikan harga jagung dan soya (komponen makanan ayam).

“KPDNHEP menjangkakan menerusi pelaksanaan sistem subsidi ini, harga jualan ayam di pasaran ketika ini boleh dikekalkan antara RM8 hingga RM10 sekilogram,” katanya kepada BH, hari ini.

Semalam, beliau dilaporkan berkata, KPDNHEP bercadang melaksanakan sistem subsidi kepada pengusaha ladang ayam terbesar bagi mengawal kenaikan harga ayam di seluruh negara.

Katanya, subsidi harga itu akan diberikan kepada 20 pengusaha ladang ayam di tiga negeri iaitu Johor, Negeri Sembilan dan Perak, yang mengeluarkan 80 peratus bekalan ke seluruh negara.

Ini kerana, katanya, proses merangka formula sistem subsidi yang sesuai perlu mengambil sedikit masa kerana kementerian perlu meneliti trend harga makanan ayam antara dua hingga tiga tahun lalu.

“Kita juga membandingkannya dengan harga sekarang dan jangkaan harga setahun akan datang, sama ada berlaku peningkatan atau penurunan, sebelum formula subsidi boleh dimuktamadkan.

“Kita juga akan tetapkan nilai ambang di mana tiada subsidi diberikan jika harga jagung dan soya menurun di bawah paras berkenaan, dan subsidi itu bertambah selaras peningkatan harga komoditi berkenaan,” katanya.

Ditanya saranan Persekutuan Persatuan-Persatuan Penternak Malaysia (FLFAM) supaya subsidi itu turut mengambil kira faktor lain yang mempengaruhi peningkatan harga ayam, Rosol berkata, buat masa ini, subsidi itu tertumpu pada harga makanan ayam.

“Ini kerana kebanyakan penternak maklumkan peningkatan harga ayam disebabkan harga makanannya, jadi dengan subsidi ini kita harap harganya tidak naik,” katanya.


COVID: Kes baharu kembali lepasi angka 5,000 – KP Kesihatan

KUALA LUMPUR, 1 Feb – Jumlah kes baharu harian COVID-19 dalam negara kembali mencatatkan angka melepasi 5,000 apabila merekodkan 5,566 kes hari ini berbanding 4,774 kes semalam, menjadikan jumlah kumulatif 2,876,324 kes setakat 12 tengah hari tadi.

Ketua Pengarah Kesihatan Tan Sri Dr Noor Hisham Abdullah berkata daripada jumlah kes baharu itu, 51 kes adalah kategori tiga, empat dan lima manakala bakinya kategori satu dan dua.

“Daripada 5,566 kes itu, sebanyak 227 adalah kes import dan 5,339 kes tempatan manakala yang memerlukan rawatan di Unit Rawatan Rapi (ICU) ialah 113 kes dan 59 kes memerlukan bantuan pernafasan,” katanya dalam kenyataan harian situasi semasa jangkitan COVID-19.

Mengenai kadar kebolehjangkitan (Rt), beliau berkata Rt negara berada pada paras 1.15 dengan Kedah dan Johor masing-masing merekodkan nilai Rt tertinggi iaitu 1.17 setakat semalam.

“Maklumat terperinci lain berkenaan situasi semasa jangkitan dan penularan COVID-19 di Malaysia akan dimuat naik ke laman web COVIDNOW di https://covidnow.moh.gov.my. Data akan dikemas kini pada jam 12 tengah malam setiap hari,” katanya.- BERNAMA


40,729 jawatan diluluskan tahun ini – KPPA

KUALA LUMPUR, 24 Mei – Sebanyak 40,729 jawatan telah diluluskan tahun ini untuk pengisian di kementerian, jabatan dan agensi, kata Ketua Pengarah Perkhidmatan Awam Datuk Seri Mohd Shafiq Abdullah.

Beliau dalam kenyataan hari ini berkata tumpuan keperluan pengisian jawatan itu adalah bagi pengoperasian fasiliti yang telah siap dan skim perkhidmatan kritikal di sektor kesihatan, keselamatan, pendidikan dan penguatkuasaan.

“JPA (Jabatan Perkhidmatan Awam) sentiasa komited terhadap keperluan pengisian jawatan bagi semua kementerian, jabatan dan agensi bagi memastikan penyampaian perkhidmatan Keluarga Malaysia pada tahap optimum dan terbaik apatah lagi ketika negara sedang berada di fasa peralihan endemik dan pemulihan negara.

Sementara itu, dalam kenyataan berasingan, Mohd Shafiq berkata penetapan etika berpakaian kepada pelanggan yang hadir berurusan di jabatan kerajaan adalah bagi menjamin keharmonian dan kesejahteraan bersama selain selaras dengan prinsip Rukun Negara kelima iaitu Kesopanan dan Kesusilaan.

“Penetapan etika berpakaian ini juga turut dipraktikkan di jabatan kerajaan di Jepun, United Kingdom dan Australia serta negara-negara ASEAN seperti Filipina dan Thailand.

“Bagi memastikan penyampaian perkhidmatan awam kepada Keluarga Malaysia sentiasa relevan, Jabatan Perkhidmatan Awam melalui ketua-ketua jabatan terus memperkukuhk program-program latihan kepada petugas kaunter di barisan hadapan dan menyebarluas kefahaman sedia ada mengenai etika berpakaian pelanggan,” katanya.

Beliau berkata demikian sebagai mengulas kepada laporan berita baru-baru ini berkaitan etika berpakaian kepada pelanggan hadir berurusan di jabatan kerajaan yang telah menyebabkan ketidakselesaan kepada segelintir pelanggan.

Mohd Shafiq berkata selaras dengan hasrat kerajaan untuk mengoptimumkan penggunaan platform digital dalam urusan perkhidmatan awam, Keluarga Malaysia digalakkan berurusan secara dalam talian melalui aplikasi atau portal yang telah disediakan dan ia secara tidak langsung dapat mempercepat akses terhadap perkhidmatan selain mengurangkan kerenah birokrasi.

“Keluarga Malaysia boleh mencapai perkhidmatan secara menyeluruh (end-to-end services) melalui portal MyGovernment dan satu Gerbang Rasmi Perkhidmatan Dalam Talian Kerajaan (GOS Gateway),” katanya.


Akhyar, Quentin pula positif COVID-19

KUALA LUMPUR, 9 Dis – Skuad kebangsaan terus menerima tamparan pada kempen kejuaraan Piala Persekutuan Bola Sepak ASEAN (AFF) 2020 di Singapura apabila dua lagi pemain negara disahkan positif COVID-19.

Dua pemain itu adalah pemain sayap Muhammad Akhyar Abdul Rashid yang dinobatkan Pemain Terbaik pada aksi pembukaan Kumpulan B Malaysia menentang Kemboja, Isnin lepas dan pemain pertahanan Quentin Cheng.

“Sudah tentu Akhyar bermain dengan amat baik pada perlawanan terdahulu tetapi disebabkan diuji positif COVID-19 beliau tidak boleh diturunkan petang ini,” kata Ketua Jurulatih Kebangsaan Tan Cheng Hoe pada sidang media selepas perlawanan Malaysia bertemu Laos di Stadium Bishan, Singapura, hari ini.

Pada masa sama, Pengurus Pasukan Datuk Mohd Yusoff Mahadi ketika dihubungi Bernama di Singapura, memaklumkan Quentin yang merupakan pemain Selangor FC turut disahkan positif COVID-19 pada ujian saringan waktu yang sama.

Perkembangan itu menyaksikan seramai empat daripada keseluruhan 24 pemain skuad Harimau Malaya di Singapura telah diuji positif COVID-19 selepas penjaga gol Muhammad Khairulazhan Mohd Khalid dan pemain sayap Muhammad Faisal Abdul Halim turut disahkan positif pada Ahad lepas.

Muhammad Khairulazhan dan Faisal Halim yang tidak bergejala telah diarahkan menjalani kuarantin kendiri selama 10 hari sekali gus hampir pasti terlepas tiga aksi pertama Kumpulan B kejuaraan.

Pada aksi menentang Laos petang tadi, Malaysia yang turun tanpa kelibat Muhammad Akhyar dan Quentin dalam senarai pemain, mudah membenam skuad bimbingan jurulatih kelahiran Singapura V. Selvaraj 4-0 untuk merakam kemenangan kedua Malaysia dalam saingan kumpulan.

Malaysia dijadual menentang juara bertahan Vietnam pada Ahad sebelum berdepan musuh tradisi Indonesia pada aksi terakhir Kumpulan B 19 Dis ini dalam misi menjadi dua pasukan terbaik layak ke peringkat separuh akhir. – BERNAMA


Abang Viva tiba di Baling jalankan Misi Banjir

BALING 5 Julai – Abang Viva atau nama sebenarnya Azwan Omar tiba di sebuah perkampungan di Baling, Kedah bagi melaksanakan misi bantuannya semalam.

Menerusi siaran langsung atau Live menerusi laman Facebook rasminya, hero banjir itu tiba di kawasan terjejas seawal jam 5.30 pagi tadi.

Menerusi siaran langsung itu, Azwan turut memperlihatkan keadaan banjir yang melanda kawasan perkampungan di Baling yang terjejas akibat banjir kilat melanda semalam.

Semalam, media melaporkan hujan lebat berterusan selama tiga jam telah menyebabkan dua penempatan iaitu Kampung Iboi dan Kampung Tanjung Luas di Mukim Kupang di Baling dilanda banjir.


KPLB sasar tingkat kebolehpasaran pelajar TVET

KUALA NERANG, 15 Jan – Kementerian Pembangunan Luar Bandar (KPLB) akan memperkasakan Pendidikan Teknikal dan Latihan Vokasional (TVET) yang ditawarkan oleh institusi pendidikan di bawah kementerian itu bagi meningkatkan kebolehpasaran pelajar yang dapat memenuhi kehendak industri.

Menterinya Datuk Seri Mahdzir Khalid berkata pada masa ini kebolehpasaran pelajar lepasan TVET di bawah KPLB berada pada 87 hingga 88 peratus dan ia boleh ditingkatkan dengan mengenal pasti kemahiran yang benar-benar boleh dipadankan dengan industri.

“Kebanyakan negara telah memperkukuhkan bidang TVET ini dengan melihat ia betul-betul boleh matching (dipadankan) dengan industri. Dalam TVET ini ada banyak bidang dan peringkat kelulusan bermula dengan persijilan, diploma dan ijazah.

Tapi setiap peringkat kelulusan itu perlu matching (padan) dengan kehendak industri yang ada, contohnya dalam industri minyak dan gas atau automatif apakah kemahiran yang industri itu perlukan,” katanya kepada pemberita selepas menyampaikan baucar bantuan persekolahan di sini hari ini.

Menurutnya, KPLB juga perlu memastikan semua kursus TVET yang ditawarkan mempunyai kekuatan agar dapat melahirkan pelajar yang benar-benar berkemahiran dan mudah mendapat pekerjaan sebaik mereka menamatkan pengajian.

Mahdzir berkata pihaknya juga akan mencari jalan untuk menyusun semula bagi mengurangkan pertindihan kursus latihan yang ditawarkan oleh pelbagai institusi pendidikan di bawah kementerian itu.

Untuk rekod KPLB mempunyai pelbagai institusi pendidikan berkaitan TVET antaranya termasuk Giatmara, German Malaysia Institute (GMI), UniKL, Kolej Profesional Mara, Kolej Yayasan Pelajaran Mara dan Institut Kemahiran Mara.- BERNAMA


ADUN Slim meninggal dunia

IPOH 15 Julai – Ahli Dewan Undangan Negeri (ADUN) Slim yang juga Ketua UMNO Bahagian Tanjung Malim Datuk Mohd Khusairi Abdul Talib meninggal dunia di Bentong, Pahang, petang ini.

Pengerusi Badan Perhubungan UMNO Perak Datuk Saarani Mohamad ketika dihubungi Bernama mengesahkan perkara itu, namun berkata beliau tidak mempunyai maklumat lanjut.

Menurutnya berdasarkan maklumat yang diperoleh, Mohd Khusairi, 59, tiba-tiba rebah ketika bermain golf di Awana Genting Highlands Golf & Country Resort.


Pegawai AADK didakwa sebabkan kematian seorang lelaki

YAN 21 Sept. – Seorang pegawai Agensi Antidadah Kebangsaan (AADK) hari ini didakwa di Mahkamah Majistret, di sini, atas pertuduhan menyebabkan kematian seorang lelaki pada Julai lalu.

Bagaimanapun, tiada pengakuan direkodkan daripada Md Ilyas Syahmi Ibnu, 34, yang hanya mengangguk faham selepas pertuduhan dibacakan di hadapan Majistret Anis Suraya Ahmad.

Mengikut pertuduhan, Md Ilyas Syahmi yang bertugas di AADK Kuala Muda didakwa dengan sengaja menyebabkan kematian seorang lelaki berumur 24 tahun di hadapan bangunan Pejabat Penguatkuasaan AADK Daerah Kuala Muda, Sungai Petani kira-kira 10.40 malam pada 18 Julai.

Mahkamah tidak membenarkan sebarang jaminan terhadap tertuduh dan menetapkan 20 Oktober ini untuk sebutan semula kes bagi menunggu laporan forensik dan kimia.

Pendakwaan kes itu dikendalikan Timbalan Pendakwa Raya Khairul Azreem Mamat dan Mohd Farhan Aliff Ahmad manakala Peguam Mohd Shafiq Ahmed Bazari dan Nur Elissa Baharudin mewakili Md Ilyas Syahmi.


UMNO mahu aspek pengurusan banjir diperbaiki

KUALA LUMPUR 12 Jan – Majlis Kerja Tertinggi (MKT) UMNO yang bermesyuarat malam ini memberi perhatian terhadap isu banjir yang berlaku dalam negara baru-baru ini.

Beliau berkata, UMNO turut berharap Sidang Dewan Rakyat Khas pada 20 Jan ini dapat mengumpulkan cadangan-cadangan bernas agar negara terhindar dari ditimpa bencana banjir besar pada masa akan datang.

“Banjir besar yang melanda negara pada Dis 2021 dan Jan 2022 merupakan sesuatu yang diluar jangkaan. Pelbagai bantuan banjir yang diberi oleh kerajaan adalah dialu-alukan.

“Sidang Dewan Rakyat khas pada 20 Januari 2022 juga diharapkan dapat mengumpulkan cadangan-cadangan bernas agar Malaysia menjadi negara yang terhindar daripada banjir-banjir besar pada masa akan datang,” katanya dalam satu kenyataan.

Dalam pada itu, Ahmad memaklumkan MKT UMNO turut merakamkan ucapan terima kasih kepada ahli dan pimpinan parti itu di semua peringkat yang terlibat sebagai sukarelawan membantu mangsa banjir.

Antaranya ialah kakitangan Ibu Pejabat UMNO, Biro Kebajikan UMNO, Jawatankuasa Penyelaras Bantuan Bencana Banjir Barisan Nasional, Skuad Sayang, Skuad Sabil, Wanita UMNO, Pergerakan Pemuda, Pergerakan Puteri, UMNO Bahagian dan Cawangan terutamanya di kawasan-kawasan yang terlibat banjir.


Isu projek HSR antara tumpuan di Dewan Rakyat, hari ini

KUALA LUMPUR, 9 Dis – Isu mengenai projek Kereta Api Berkelajuan Tinggi (HSR) Kuala Lumpur-Johor Bahru dijangka menjadi tumpuan pada persidangan Dewan Rakyat hari ini.

Menurut Aturan Urusan Mesyuarat dalam laman sesawang Parlimen, pertanyaan itu diajukan Lim Guan Eng (PH-Bagan) kepada Perdana Menteri pada Waktu Pertanyaan Menteri.

Lim ingin tahu sama ada projek HSR akan dibatalkan untuk diganti dengan cadangan memulihkan HSR KL-Singapura, anggaran kos bagi kedua-dua projek serta sekiranya rundingan dengan Singapura dapat memastikan harga asal projek sebanyak RM100 bilion boleh dikurangkan kepada RM50 bilion.

Pada sesi sama, Menteri Kewangan pula diminta menyatakan rasional perintah baharu Jabatan Kastam pada tahun depan yang mewajibkan kedai kopi dan restoran memohon lesen arak untuk menjual bir atau stout kepada bukan Islam sehingga mengganggu amalan hidup dan perniagaan kumpulan itu.

Soalan itu diajukan Tony Pua Kiam Wee (PH-Damansara) yang turut ingin tahu bilangan perniagaan yang terjejas, fi lesen berkaitan, jumlah yang boleh dikutip serta hukuman terhadap mereka yang ingkar.

Selesai sesi itu, tumpuan dijangka terarah pada sesi soal jawab dengan Isnaraissah Munirah Majilis (Warisan-Kota Belud) yang bertanyakan Menteri Tenaga dan Sumber Asli sekiranya kerajaan bersedia membenarkan pengeksportan pasir keluar negara terutama bagi projek tebatan banjir di muara sungai.

Sementara itu, Datuk Mohd Salim Sharif (BN-Jempol) memohon penjelasan Menteri Pertanian dan Industri Makanan berhubung pelan strategik untuk meremajakan sektor pertanian agar dapat menarik minat generasi belia dan melahirkan lebih ramai usahawan tani muda.


Prosedur berkaitan visa tunai umrah sedang diteliti

BENTONG 10 Ogos – Kerajaan sedang meneliti beberapa prosedur termasuk berkaitan visa, sebelum membolehkan rakyat Malaysia menunaikan ibadah umrah, kata Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri.

“Berkenaan umrah kami sedang mengutip sebanyak mungkin maklumat, kita perlu lihat keseluruhannya antaranya berkaitan visa, kemungkinan kita akan tengok lebih dekat bagaimana boleh sekalikan sebagai contoh visa pelancongan bersama visa umrah.

“Bila dapat maklumat lengkap dan tepat, kita akan war-war dari masa ke masa,” katanya kepada pemberita ketika ditanya mengenai perkembangan kebenaran menunaikan umrah selepas, menyampaikan bantuan di Program Bantuan Musaadah 2021 di Janda Baik, Bentong di sini hari ini.

Zulkifli sebelum ini dilaporkan berkata, rakyat Malaysia dijangka dibenarkan mengunjungi Arab Saudi termasuk menunaikan ibadah umrah dalam tahun ini, bagaimanapun keputusan itu bergantung kepada situasi semasa COVID-19 di negara ini, termasuk kadar vaksinasi dan kebenaran daripada kerajaan Arab Saudi.

Arab Saudi telah membuka kembali pintunya kepada pelancong dari 49 negara termasuk Malaysia sejak 1 Ogos lalu, dengan mempermudah prosedur mendapatkan visa bagi tempoh setahun dan kebenaran tinggal hingga 90 hari di negara itu.

Mengulas program yang turut dihadiri Ketua Pegawai Eksekutif Yayasan Dakwah Islamiah Malaysia (Yadim) Tuan Kamarul Arief Tuan Soh itu, Zulkifli berkata lebih 100 kotak barangan keperluan harian telah disalurkan kepada asnaf menerusi Yadim.

“Yadim bergerak setiap hari hampir di seluruh negara kerana mereka ada sukarelawan di cawangan untuk sampaikan sumbangan, saya harap dengan usaha ini dapat meringankan beban penerima,” katanya.


Solat Sunat Aidilfitri dibenar dengan kapasiti penuh – Khairy

Mengumumkan protokol sambutan Hari Raya 2022 hari ini dalam sidang media di sini, Khairy berkata turut dibenarkan ialah takbir hari raya di masjid, surau dan rumah ke rumah dengan sentiasa memakai pelitup muka.

Aktiviti lain dibenarkan dengan keperluan memakai pelitup muka adalah jamuan selepas solat di masjid atau surau, program ziarah, ziarah tanah perkuburan serta rumah terbuka atau majlis hari raya sama ada secara indoor (dalam bangunan) atau outdoor (terbuka),” katanya.

“Protokol ini adalah sebagai panduan umum, namun ia tertakluk kepada ketetapan dan SOP (prosedur operasi standard) oleh pihak berkuasa agama negeri,” katanya.

Beliau menasihatkan jemaah masjid atau surau untuk berwuduk di rumah serta membawa sejadah masing-masing dan memasuki premis berkenaan mengikut giliran bagi mengelak kesesakan serta bersurai dengan tenang.


Semua acara sempena Hari Keputeraan Yang di-Pertuan Agong ditangguhkan

KUALA LUMPUR 28 Mei – Semua acara sempena sambutan Ulang Tahun Hari Keputeraan Rasmi Yang di-Pertuan Agong Al-Sultan Abdullah Ri’ayatuddin Al-Mustafa Billah Shah bulan depan ditangguhkan ke satu tarikh yang akan diumumkan kelak.

Datuk Pengelola Bijaya Diraja Istana Negara Datuk Ahmad Fadil Shamsuddin berkata, penangguhan itu yang dibuat atas titah perkenan Seri Paduka Baginda disebabkan pelaksanaan Perintah Kawalan Pergerakan (PKP) 3.0 di seluruh negara mulai 12 Mei hingga 7 Jun ini.

Beliau berkata Al-Sultan Abdullah memberi perkenan penangguhan itu setelah mengambil kira faktor keselamatan dan kesihatan umum serta untuk melindungi nyawa rakyat demi mengelakkan krisis kesihatan yang lebih buruk.

“Ini kali kedua semua acara sempena sambutan Ulang Tahun Hari Keputeraan Rasmi Seri Paduka Baginda ditangguhkan selepas pada tahun lalu, semua acara juga ditangguhkan berikutan penularan wabak COVID-19,” katanya dalam kenyataan hari ini.

Ahmad Fadil berkata walaupun tiada acara sambutan, 7 Jun depan tetap diisytiharkan sebagai hari kelepasan am atau cuti umum sempena Ulang Tahun Hari Keputeraan Rasmi Yang di-Pertuan Agong.


KKMM perbanyak sesi libat urus bersama pemain industri kreatif- Annuar

MASJID TANAH 30 Jan – Sesi libat urus antara Kementerian Komunikasi dan Multimedia (KKMM) bersama penggiat industri kreatif akan terus dipergiat dalam usaha menyelesaikan permasalahan dihadapi.

Hadir sama, Ketua Pegawai Eksekutif MyCreative Ventures Sdn Bhd (MyCreative) Junady Nawawi dan Ketua Pegawai Eksekutif Malaysia Digital Economy Corporation (MDEC) Mahadhir Aziz.

“Sekarang ini kita nak membudayakan seluruh rakyat supaya menyertai gelombang besar digitalisasi yang berlaku secara global kerana kalau lambat kita akan tertinggal.